Eesti Lauljate Liit

Eesti Lauljate Liit (lühend ELL) oli ühendus, mis tegutses aastatel 1921–1940.

Liit asutati Tallinna Meestelaulu Seltsi eestvõttel. Seltsi eesotsas olnud dirigent Konstantin Türnpust sai ühtlasi liidu esimene esimees.

ELL-i põhiülesannete seas oli üldlaulupidude korraldamine.

1936. aasta seisuga kuulus Eesti Lauljate Liitu 398 segakoori (11967 lauljat), 48 meeskoori (1819 lauljat), 8 naiskoori (301 lauljat) ja 120 pillikoori (1992 mängijat). Kokku oli Eesti Lauljate Liidul 1936. aastal üle 16 tuhande liikme.

1940. aastal oli Liidul peaaegu 25 000 liiget.

Eesti Lauljate Liit andis välja ajakirja Muusikaleht.


Enel Melberg

Enel Melberg (neiuna Enel Savioja; sündinud 21. septembril 1943 Tallinnas) on eesti rahvusest Rootsi kirjanik ja tõlkija.

Ta sündis aastal 1943 Tallinnas, kuid aastal 1944 pages ta koos vanematega Rootsi. Ta on õppinud Lundi ülikoolis ja Stockholmi Pedagoogilises Kõrgkoolis, viimase lõpetas ta aastal 1973 rootsi filoloogina. Aastal 1970 kaitses ta mag. phil. väitekirja.

Aastatel 1973–1991 töötas ta rootsi keele õpetajana Stockholmi Täiskasvanute Gümnaasiumis, olles rootsi keele õpetaja, kuid ta õpetas ka draamat ja filosoofiat. Aastast 1990 elab ta vaheldumisi Norras (Oslos) ja Rootsis (Gräsmarkis Sunne vallas Värmlandi läänis).

Ta kirjutab rootsi keeles ja kuulub Rootsi kirjanike liitu. Tema esimeseks romaaniks oli aastal 1977 "Ema süda" (Modershjärtat). Ta on lisaks romaanidele kirjutanud laste- ja noorsooraamatuid. Samuti on ta tõlkinud eesti kirjandust rootsi keelde (Jaan Kross, Jaan Kaplinski, Emil Tode, Heinrich Laretei, Margus Laidre, Maimu Berg). Tema enda loomingut on tõlgitud saksa, taani, norra ja eesti keelde.


Eesti Lauljate Liit Põhja-Ameerikas

Eesti Lauljate Liit Põhja-Ameerikas oli aastal 1965 asutatud liit, mis ühendas Kanadas ja USA-s elavaid eestlastest lauljaid ja eestlaste laulukoore. Liidu eesmärk oli edendada lauljate ja laulukooride vahelist koostööd ja korraldada USA-s ja Kanadas muusikaüritusi.

Liidu asutasid New Yorgi Eesti Meeskoor ja Toronto Eesti Meeskoor.


Eesti Lauljate Liit Rootsis

Eesti Lauljate Liit Rootsis (aastast 1950 Eesti Lauljaskond Rootsis) oli aastal 1947 Stockholmis asutatud liit, mis ühendas Rootsi jõudnud pagulaseestlasi, kes soovisid korraldada laulupidusid ja edendada eestlaste sealset kooriliikumist.

Liidu patroon oli Juhan Aavik.


Cecilia Payne-Gaposchkin

Cecilia Payne-Gaposchkin (10. mai 1900 Wendover, Buckinghamshire, Suurbritannia – 7. detsember 1979 Cambridge (Massachusetts), USA) oli Suurbritannia ja Ameerika Ühendriikide astronoom ja astrofüüsik, kes oma 1925. aasta doktoriväitekirjas pakkus esimesena välja, et tähed koosnevad suures osas vesinikust ja heeliumist.


Eesti Raadio Kammerorkester

Eesti Raadio Kammerorkester oli aastatel 1978–1984 Eesti Raadio juures tegutsenud noortest muusikutest koosnenud kammerkollektiiv.

Kollektiivi juhtis Paul Mägi, kes oli aastast 1978 Eesti Raadio estraadiorkestri dirigent.

Kollektiivi repertuaari tuumiku moodustasid barokkmuusika palad, eriti Bachi ja Händeli omad.

Esitati ka eesti heliloojate, näiteks Alo Põldmäe, Aarne Männiku, Rein Rannapi loomingut.


Eesti Raadio Kontsertorkester

Eesti Raadio Kontsertorkester oli aastatel 1944–1998 Eesti Raadio juures tegutsenud orkester.

Orkester lindistas palju Eesti heliloojate levimuusikat. Kokku on Eesti Raadio fonoteegis üle 5000 orkestri mängitud salvestise.

Orkester pälvis aastal 1974 aunimetuse Eesti NSV teeneline orkester.


Eesti Seltsi Sümfooniaorkester

Eesti Seltsi Sümfooniaorkester oli aastatel 1948–1959 Stockholmis tegutsenud orkester.

Orkestrile pani aluse ja ühtlasi juhtis kuni oma surmani (1959) dirigent Verner Nerep.

Orkester esines nt rahvuslikel tähtpäevakontsertidel.

Orkestrisse kuulus 25 muusikut.


Narva Linna Sümfooniaorkester

Narva Linna Sümfooniaorkester on aastal 1994 Narvas asutatud sümfooniaorkester, mida haldab Narva linnavalitsuse kultuuriosakond.

Orkester on aastast 1995 Narvas toimuva Rahvusvahelise Jevgeni Mravinski muusikafestival algatajaid.

Sümfooniaorkestri peadirigent ja ühtlasi kunstiline juht on Anatoli Štšura.


Rakvere Linnaorkester

Rakvere Linnaorkester on aastal 1992 Rakveres asutatud orkester. Orkester asutati peamiselt eesmärgiga tutvustada puhkpillimuusikat ja osaleda Rakvere muusikaüritustel.

Orkestri repertuaar on lai, mängitakse nt nii klassikalist kui ka džässmuusikat, sh bigbändimuusikat.

Aastast 1993 tegutseb orkestri juures Rakvere Saksofonikvartett.


Tallinna Kammerkoor

Tallinna Kammerkoor on aastal 1962 Tallinnas asutatud kammerkoor; Eesti esimene kammerkoor ja ühtlasi esimene ka endises Nõukogude Liidus.

Kammerkoor asutati kui Eesti Heliloojate Liidu eksperimentaalkoorina uue heliloomingu esitamiseks. Koorile pani aluse Uno Naissoo. Koori loomise eesmärgist tulenevalt – oli vaja eriti head noodist laulmise oskust – olid kõik lauljad kõrgema muusikaharidusega, kuigi mitte lauljad, vaid teiste muusikaerialade esindajad, peamiselt koorijuhid. Hiljem on koori tulnud palju harrastusmuusikuid.

Algaastatel dirigeerisid koori Kuno Areng, Ants Üleoja ja Arvo Ratassepp.

Tallinna Kammerkoor on pälvinud auhindu, näiteks 1971 võitis koor Itaalias Arezzos toimunud konkursil "Concorso polyfonico" kaks kuldmedalit ja dirigendipreemia.


Tallinna Kammerorkester

Tallinna Kammerorkester (lühend TKO) on kammermuusikat viljelev orkester, mis tegutseb kontserdiasutuses Tallinna Filharmoonia.

1989. aastal asutas professor Jüri Gerretz tollase Tallinna Konservatooriumi üliõpilastest keelpilliorkestri, mille tuumikust moodustas dirigent Tõnu Kaljuste 1993. aasta aprillis Tallinna Kammerorkestri (TKO). Kahe aastakümne jooksul on sellest kujunenud üks Eesti esindusorkestreid, mis on oodatud külalisesineja paljudel kontserdilavadel Euroopas ja mujal maailmas.

TKO on äratanud tähelepanu oma kunstiliselt terviklike kavade, stiilitundliku musitseerimise ja kõrgetasemelise interpretatsioonikunstiga. Orkestri mitmekülgses repertuaaris on esindatud nii baroki-, klassitsismi- kui romantismiajastu muusika; oluliseks osaks on 20. ja 21. sajandi heliloojate looming, sealhulgas vähem tuntud teosed ja uudisteoste esiettekanded. TKO tuumiku moodustavad hinnatud keelpillimängijad, kes astuvad regulaarselt üles ka solisti ja kammermuusikuna. Alates hooajast 2014/2015 on orkestril ka oma kammermuusika kontsertide sari.

TKO tegevus on tihedalt seotud Eesti Filharmoonia Kammerkooriga – ühised esinemised ja salvestused on toonud mõlemale kollektiivile rahvusvahelist tuntust ja tunnustust. 1993. aastal salvestati nimekale plaadifirmale ECM Tõnu Kaljuste käe all Arvo Pärdi autoriplaat "Te Deum", mis pälvis kõrgeid hinnanguid maailma juhtivatelt muusikakriitikutelt ning püsis kuid plaadiedetabelite esikümnes. ECMi märgi alt on ilmunud veel Pärdi autoriplaadid "Litany", "In principio" ja "Adam's Lament", samuti Erkki-Sven Tüüri "Crystallisatio" ning Heino Elleri "Neenia". Orkester on salvestanud ka firmadele Warner Music / Finlandia Records, Carus Verlag jt. 2014. aastal ilmus Tallinna Kammerorkestrilt plaat Joseph Haydni loominguga (solist Silver Ainomäe, dirigent Risto Joost).


Kaitseväe orkester

Kaitseväe orkester oli aastatel 1993–2021 tegutsenud riiklik orkester. Orkester oli 1918. aastal asutatud Eesti sõjaministeeriumi orkestri õigusjärglane. Aastatel 2014–2021 kuulus orkester Kaitseva toetuse väejuhatuse koosseisus. Varem oli orkester Põhja kaitseringkonna alluvuses.

Orkester mängis muu hulgas riiklikel ja sõjaväelistel tseremooniatel, samuti kõrgete riigitegelaste vastuvõtmisel või ärasaatmisel.

Traditsiooniliselt andis kaitseväe orkester igal aastal tasuta kevad- ja sügiskontserdi Estonia kontserdisaalis.


Tallinna Filharmoonia

Tallinna Filharmoonia on aastal 1994 asutatud kontserdiasutus, mida haldab Tallinna Kultuuriamet.

Põhikirja järgi on Tallinna Filharmoonia põhiülesanne "Eesti muusikakultuuri arendamine ja rikastamine muusikateoste ettekandmise, salvestamise ja propageerimise kaudu ning kontsertide ja festivalide korraldamine".

Tallinna Filharmoonia juures asub Tallinna Kammerorkester.


Soome-Eesti Barokkorkester

Soome-Eesti Barokkorkester on aastal 1989 asutatud peamiselt barokkmuusikat viljelev orkester.

Orkestrile panid aluse Andres Mustonen ja Soome pianist Pekka Vapaavuori.

Peale barokkmuusika viljeleb orkester ka vähesel määral nüüdismuusikat.


Sõlmjaam

Sõlmjaam on vähemalt kolme raudteeliini ühinemiskohas moodustuv raudteesõlm, milles on ühtseks tehnoloogiliseks tervikuks seotud mitmeid raudteetaristu elemente (sealhulgas raudteejaamad).

Eesti raudtee-ettevõtete infrastruktuuris ametlikult sõlmjaamu pole.

Ajalooliselt on Eestis sõlmjaamana võimalik käsitleda Tapa, Tartu ja Valga raudteejaama.


Tallinna Barokkorkester

Tallinna Barokkorkester on aastal 1986 asutatud orkester, mis viljeleb peamiselt barokkmuusikat. Orkester oli Eestis pikka aega ainus, kes mängis barokiajastu instrumentidel.

Orkestri kunstiline juht ja ühtlasi mänedžer on Egmont Välja.

Orkester esines oma kõrgajal aastas umbes 30 kontserdiga. Orkester on esinenud paljudel rahvusvahelistel ja Eesti muusikafestivalidel, kuni 2013. aastani nt kõikidel Haapsalu Vanamuusikafestivalidel.


Pärnu Linnaorkester

Pärnu Linnaorkester (lühend PLO) on 1994. aastal Pärnus asutatud orkester.

Orkestri esimene peadirigent oli Loit Lepalaan. Aastatel 1998–2019 oli Pärnu Linnaorkestri peadirigent Jüri Alperten, 2019. aastast on orkestri peadirigent Kaspar Mänd. Orkestrit on juhatanud veel Neeme Järvi, Paavo Järvi, Kristjan Järvi, Jorma Panula, Eri Klas, Olari Elts, Paul Mägi, Vello Pähn, Arvo Volmer, Erki Pehk, György Selmeczi, Marcello Rota jt.

Orkestri ees on soleerinud paljud mainekad interpreedid, muu hulgas viiuldajad Sarah Chang, Leila Josefowich, Liana Issakadze, Sergei Stadler, Xiang Gao, Anna-Liisa Bezrodny; pianistid Chitose Okashiro, Arbo Valdma, Kalle Randalu, Ivari Ilja; metsasarvemängija Wilhelm Schwaiger, trompetist Tine Thing Helseth, fagotisolist, mitmekordne Grammy nominent Martin Kuuskmann, Briti klarnetivirtuoos Matthew Hunt jt.

Peale Pärnus esinemise on orkester üles astunud ka näiteks Soomes ja Ungaris. 2009. aastal osales orkester Peterburis Peterhofi lossis toimunud eesti kultuuripäevadel.

Pärnu Linnaorkester on pälvinud kahel korral (2002 ja 2007) Pärnu muusika aastapreemia.


Eesti Teaduste Akadeemia meeskoor

ETAMi esimene dirigent oli Arvo Ratassepp.

ETAMi repertuaari kuulub peaasjalikult eesti koorimuusika.

ETAM on võitnud auhindu rahvusvahelistelt muusikakonkurssidelt, näiteks 1989. aasta Viinis toimunud Schuberti koorifestivalil võideti II koht.


Ting (koosviibimine)

Ting on ajutine kavatsuslik kogukond, milles järgitakse ja praktiseeritakse rahu, armastuse, harmoonia, vabaduse ja kogukondliku elu ideaale.

See on teadlikult väljendatud alternatiiv peavoolu popkultuurile, tarbimisühiskonnale, kapitalismile ja massimeediale.


Eesti Teaduste Akadeemia naiskoor

TANi asutaja ja asutamisest 1986. aastani oli peadirigent Arvo Ratassepp. Tema kõrval ning pärast Arvo Ratasseppa on kooriga töötanud paljud dirigendid — 1978–1989 Imbi Potter, 1986–1987 Peeter Perens senior, 1988–1994 Ranno Linde (sünd. 1964), 1990–1991 Ants Soots jt.

1990–2005 juhatas TAN-i Merike Toro (sünd. 1947). Tema käe all sai koor üle vahepealsete aegade mõõnaperioodist ning asus taas tegutsema aktiivse kontsertkoorina, võttis osa rahvusvahelistest koorikonkurssidest ning andis välja mitu heliplaati.

2000. aastal juhatas koori Anne Alt (sünd. 1974) ja aastal 2005 oli dirigendipuldis Veronika Portsmuth. Aastast 2006 on TANi peadirigent Andrus Siimon. Aastast 2021 seisab Andrus Siimoni kõrval ka dirigent Tõnis Sarap.

TAN on osalenud paljudel rahvusvahelistel konkurssidel ja festivalidel, nt Ungaris, Soomes, Rootsis. Eestis on koor andnud kümmekond kontserti aastas.


Ting (täpsustus)

Ting oli germaani rahvaste rahvakoosolek. Ting on koosviibimine ja ajutine kavatsuslik kogukond, milles järgitakse ning praktiseeritakse rahu, armastuse, harmoonia, vabaduse ja kogukondliku elu ideaale. Ting ehk saere on täide muna.


2013. aasta Eesti Muusikaauhinnad

2013. aasta Eesti Muusikaauhinnad oli 15. galakontsert, kus Eesti Fonogrammitootjate Ühing jagas iga-aastaseid Eesti Muusikaauhindu. Auhindadele kandideeris 136 2012. aastal ilmunud albumit ning üle saja muusikavideo. Üritus toimus 14. veebruaril 2013 Nokia kontserdimajas.

Laval esinesid Iiris, Tenfold Rabbit, Ott Lepland, Põhja-Tallinn, Tiger Milk, Vaiko Eplik ja Lenna. Comebacki tegi Black Velvet oma hitiga "17".

Galat juhtisid Ines ja Tanel Padar.


Singapuri Riiklik Ülikool

Singapuri Riiklik Ülikool (inglise keeles National University of Singapore) on ülikool Singapuris.

Selle nime all tegutseb ülikool aastast 1980, ent oma eelkäijate kaudu ulatub ta algusaeg aastasse 1905 (millega on vanim kõrgkool riigis).

Üliõpilaste ja õppekavade arvult on see suurim ülikool riigis.

2014. aastal hinnati seda Aasia parimaks ülikooliks ja maailma arvestuses jäi see 22. kohale.

Ülikooli peamine linnak asub Edela-Singapuris.


Eesti Rahvapank

Eesti Rahvapank oli aastatel 1920–1940 Tallinnas tegutsenud pank.

Eesti Rahvapanga põhikiri registreeriti 29. augustil 1919. aastal, 16. jaanuaril 1920 peeti panga asutamiskoosolek ja valiti 3-liikmeline juhatus, juhatus esimeheks sai Juhan Kukk. Pank alustas tegevust 12. märtsil 1920. aastal Roosikrantsi tänav 15 Tallinnas.

Aastast 1925, põhikirja muutusega oli Ühistegeline Keskpank Eesti Rahvapank ühistegevuslike krediidiasutuste keskpank. Rahvapanga liikmeteks võisid olla ainult ühistud, omavalitsused või riiklikud ettevõtted, millised töötasid kindla põhikirja alusel ning omasid iseseisvat eelarvet ja põhikapitali.


John Schumann

John H. Schumann (sündinud 23. mail 1943) on rakenduslingvistika professor California Ülikoolis Los Angeleses.

Ta on kasutusele võtnud termini 'sümbolisfäär' (symbolosphere).


Eesti Maapank

Eesti Maapank oli aastatel –1998 tegutsenud pank. Aastal 1998 läks asutus pankrotti.

Eesti Maapank ja Eesti Sotsiaalpank moodustati 1990. aastal Eesti NSV Valitsuse määrusega nr. 50, 5. märtsist 1990. aastal, NSVL Agrotööstuspanga Eesti Vabariikliku Panga ja kõigi tema allasutuste baasil ning NSVL Elamu-Sotsiaalpanga Eesti Vabariikliku Panga ja kõigi tema allasutuste baasil, Vabariigi pangasüsteemi korraldamiseks. 18.06.1992. aastal muudeti Eesti Maapanga ärinimi – Eesti Maapank AS.

29.12.1995.a. sõlmisid liitumislepingu Aktsiapank Virumaa Kommertspank (nn. liitev pank) ja Aktsiaselts Eesti Maapank (e. nn. liituv pank).

22. oktoobril 1996 nimetati pank taas Eesti Maapangaks.

Eesti Panga Nõukogu tühistas Eesti Maapanga tegevuslitsentsi (otsus 8-1/28.06.98).

Tallinna Linnakohus tegi 24.08.1998. aastal otsuse AS Eesti Maapanga pankroti väljakuulutamise kohta. Maapanga võlad ületasid korrigeeritud bilansi järgi vara ligi kaks korda - pangal on võlgu 1,47 miljardit krooni ja vara 740,8 miljonit krooni.


Jenissei (laev, 1906)

Jenissei oli Vene Keisririigi miiniveeskaja, mille Saksa allveelaev U-26 uputas Esimese maailmasõja ajal Pakri saare lähedal. Vraki leidis 1985. aastal Eesti Meremuuseumi uurimislaeva Mare kapten Vello Mässi juhtimisel ja 1999. aastal kuulutati see kultuurimälestiseks.


Circle K Eesti

Circle K Eesti (varem AS Statoil Fuel & Retail Eesti ja AS Eesti Statoil) on Circle K kontserni tütarettevõte Eestis, mis tegeleb muu hulgas mootorikütuste jaemüügiga. Eestis asutati ettevõte 1991. aastal.

Ettevõttel oli 2013. aasta seisuga Eestis 25 autopesulaga Eesti suurim automaatpesulate kett ning Statoili kaubamärgi all 46 teenindusjaama ja Statoil 1-2-3 kaubamärgi all kuus automaatjaama. 2017. aasta seisuga oli ettevõttel 56 täisteenindus- ja 19 automaatjaama ning üks tanklapood.

Ettevõtte majandusaasta kestab 1. maist kuni 30. aprillini. 2018. aastal oli majandusaasta käive 318,5 miljoni eurot ja kasum 10,3 miljonit eurot. Ettevõttes töötas 680 inimest.


Eesti Suurettevõtjate Assotsiatsioon

Eesti Suurettevõtjate Assotsiatsioon (lühend ESEA) on aastal 1996 Tallinnas asutatud mittetulundusühing, kuhu kuuluvad füüsilisest isikust ettevõtjad .

Eesti Suurettevõtjate Assotsiatsiooni tegevdirektoriks kinnitati Jaak Saarniit.

Põhikirja järgi on ESEA eesmärk "Eesti vabariigis soodsa ettevõtlus- ja välismajanduskeskkonna arendamine".


OpusCapita

OpusCapita on Soome teenindusettevõtte Posti Group Eestis asuv haru.

Ettevõtte ajalugu Eestis ulatub aastasse 1997, mil asutati AS Eesti Maksekeskus. Aastal 2005 ühines AS Eesti Maksekeskus ettevõttega Itella.


AS Eesti Gaas

AS Eesti Gaas on Soome-Balti piirkonna suurim erakapitalile kuuluv energiaettevõte, mille tooteportfelli kuuluvad maagaas, veeldatud maagaas (LNG), surugaas (CNG), biometaan (CBM) ja elekter. Eesti Gaasi kontserni kuuluvad tütarettevõtted AS Gaasivõrk ja Elenger Marine OÜ. AS Gaasivõrk haldab Eesti suurimat gaasijaotusvõrku. Tütarettevõte Elenger Marine tegeleb LNG transpordi ning punkerdamisega nii merel kui ka maal, kasutades selleks oma LNG veokiparki ning gaasitankerit Optimus. Eesti Gaasile kuulub Eesti suurim surugaasitanklate võrk, kus saab lisaks maagaasile tankida kohalikku taastuvkütust rohegaasi ehk biometaani.

Eesti Gaasile kuulub ka 80% osalus neljas päikeseenergia tootmisega tegelevas ettevõttes (Pärnu Päikesepark 1, 2, 3 ja 4).

Eesti Gaas tegutseb Elengeri nime all Soomes, Lätis, Leedus ja Poolas.

Eesti Gaas kuulub 100% Eesti erakapitalile. Ettevõtte omanik on investeerimisettevõte Infortar, mis on ühtlasi Tallinki suuraktsionär. Eesti Gaasil on ligi 50 000 klienti.


Helda

Helda on küla Rapla maakonnas Rapla vallas.

Aastatel 1991–2017 (kuni Eesti omavalitsuste haldusreformini) asus küla Juuru vallas.

2011. aasta rahvaloenduse andmetel elas külas 51 inimest. Neist 46 (90,2%) olid eestlased.

1977. aastal Hõreda külaga liidetud küla eraldati taas 2010. aastal.


AS Tulika Grupp

AS Tulika Grupp on aastal 1999 moodustatud kontsern, kuhu kuulub mitu takso- ja transporditeenust pakkuvat ettevõtet.

Kontserni kuuluvad teiste seas AS Tulika Takso (asutati 1993), Maksitakso, Tallinna Taksopark, Tulika Autokeskus.


Kalda (Rapla)

Kalda on küla Rapla maakonnas Rapla vallas.

Aastatel 1991–2017 (kuni Eesti omavalitsuste haldusreformini) asus küla Juuru vallas.

2011. aasta rahvaloenduse andmetel elas külas 13 inimest. Kõik olid eestlased.

1977. aastal Härgla külaga liidetud küla eraldati taas 2010. aastal.


Sadala (Rapla)

Sadala on küla Rapla maakonnas Rapla vallas.

Aastatel 1991–2017 (kuni Eesti omavalitsuste haldusreformini) asus küla Juuru vallas.

2011. aasta rahvaloenduse andmetel elas külas 8 inimest. Kõik olid eestlased.

1977. aastal Lõiuse külaga liidetud küla eraldati taas 2010. aastal.


Standard (ettevõte)

AS Standard on 1944. aastast tegutsev Eesti ettevõte, mis on kasvanud üheks Baltimaade suurimaks ühiskondlike ruumide sisustuse tootjaks. Standardi tegevus jaguneb kahe ärisuuna vahel: büroopindade ja hotelliäri interjöörilahendused. Standard ekspordib enam kui 30 riiki üle maailma ja on mitme suure hotelliketi tunnustatud sisustuspartner.


Vana-Aespa

Vana-Aespa on küla Rapla maakonna Kohila vallas. Küla loodi Aespa küla jagamisel Aespa alevikuks ja Vana-Aespa külaks 2011. aastal.


AS SRV Kinnisvara

AS SRV Kinnisvara on 1992. aastal asutatud kinnisvaraga tegelev ettevõte. Ettevõtte suuromanik on Soome kinnisvaraarendus- ja ehitusfirma SRV Yhtiöt.

SRV Kinnisvara oli taasiseseisvumise järel üks Eesti esimesi kinnisvaraarendajaid ning selle arendusobjektide seas on olnud näiteks Radisson SAS hotell, Viru keskus ja Osten Tor.

Ettevõtte omanikeringi on kuulunud Alvar Ild ja Indrek Toome.


Eesti Koorijuhtide Naiskoor

Eesti Koorijuhtide Naiskoor (lühend: EKN) on loodud 1988. aastal professor Ants Söödi eestvedamisel. Kooris laulab kuni 30 muusikaõpetajat-koorijuhti üle Eesti, kelle käe all töötab 32 koori ja lapsed omandavad teadmisi 22 õppeasutuses. EKN harjutab seminar-kokkutulekutel kuus kuni kaheksa korda aastas.

Eesti Koorijuhtide Naiskoor on Eestis ainulaadne täiskasvanute kollektiiv, mis on aastate jooksul leidnud oma kindla koha Eesti koorimuusika maastikul. EKNi eesmärgiks on tutvustada kuulajale eesti naiskoorilaulu paremikku, tellida ja salvestada eesti heliloojate loomingut, olla kursis maailma uue repertuaariga, tutvustada eesti naiskoorimuusikat väljaspool Eestit, osaleda üldlaulupidudel ja laulupäevadel ning rahvusvahelistel festivalidel ja konkurssidel.

Oluline on koostöö teiste kooridega Eestist ja kohalike ning välisdirigentidega. Kooriga on töötanud Robert Cowles (USA), Mari Koistinen, Rita Varonen (Soome), Pavel Brochin (Saksamaa), Galina Gorbatenko (Ukraina) ja Aira Birziņa (Läti). Oleme alati pidanud oluliseks, et külalisdirigentide kavades oleks nende maa klassikalist ja uuemat koorimuusikat. EKN on võitnud 2001. aastal Walesis toimunud Llangolleni rahvusvahelisel koorifestivalil grand prix.

EKNi dirigendid on olnud Ants Sööt, Andrus Siimon, Õnne-Ann Roosvee,Elen Ilves, Kristi Jagodin. Praegu on EKNi dirigendid Markus Leppoja ja Kristina Sildos. Hääleseadja Egle Veltmann.


Urve Kilk

Urve Kilk (sündinud 5. detsembril 1937 Misso vallas) on eesti õpetaja ja rahvatantsupedagoog.

Urve Kilk on lõpetanud 1955. aastal Kohtla-Järve 1. Keskkooli. Seejärel õppis ta Tartu Riiklikus Ülikoolis eesti keelt ja kirjandust ja lõpetas ülikooli 1960. aastal.

1964. aastast töötas ta Järve Gümnaasiumis eesti keele ja kirjanduse õpetajana.

Õpetajatöö kõrvalt on ta juhendanud rahvatantsurühmi ning korraldanud ülevirumaalisi laulu- ja tantsupidusid. Ta on olnud üleriigiliste tantsupidude liigijuht ja assistent.


Eesti Televisiooni ja Raadio Segakoor

Eesti Televisiooni ja Raadio Segakoor oli aastatel 1945–1992 tegutsenud kutseline segakoor.

Koor kandis 1945–1955 nime Eesti Raadio segakoor. Aastal 1992 moodustati segakoori alusel 1992–1995 tegutsenud kammerkoor – Eesti Raadio Koor.

Koori tegevusaastatel salvestati Eesti Raadiole nii Eesti kui ka Nõukogude koorimuusikat, ühtekokku ligi 2000 teost.

Koor on pälvinud auhindu, näiteks 1950 – Nõukogude Eesti preemia 1965 – Eesti NSV teeneline koor


Harjuküla

Harjuküla on küla Võru maakonnas Rõuge vallas.

Enne Eesti omavalitsuste haldusreformi 2017. aastal kuulus küla Varstu valda.

2011. aasta rahvaloenduse andmetel elas külas 12 inimest. Kõik olid eestlased.

Küla eraldati 2010. aastal Liguri külast.


Kohtla-Järve Järve Kool

Kohtla-Järve Järve Kool (aastani 2019 Kohtla-Järve Järve Gümnaasium) on põhikool Kohtla-Järvel.


ETV tütarlastekoor

ETV tütarlastekoor on Eesti Televisiooni juures tegutsev laulukoor.

Koor kasvas välja ETV Lasteekraani laulustuudiost, millele pani 1990. aastal aluse Aarne Saluveer.

Kooris laulab praegu 29 tütarlast vanuses 14–20 aastat.

ETV tütarlastekoor kasvas välja 1990. aastal ETV lastesaadete toimetuse juurde Aarne Saluveeri ja Eve Viilupi (1953–2014) loodud laste laulustuudiost. Algul keskendus stuudio ETV lastesaadete muusikaga rikastamisele ja lavastuslikele kontsertidele.

Pöördelise tähtsusega oli koori arengus 1996. aasta, mil Eestis võideti esimene konkurss lastekooride kategoorias ning esimeselt väliskonkursilt Hispaaniast Cantonigrosest toodi koju lastekooride kategooria hõbemedal ja ühises folgikategoorias täiskasvanutega 5. koht. Esimene edu traditsioonilise koorimuusika vallas innustas edasi püüdlema ja tänaseks on ETV Tütarlastekoor maailmatasemel tunnustatud tütarlastekoor.

Läbimurre koorimuusika maailmaareenil toimus 2000. aastate algul. Euroopa Koorimuusika Suure Auhinna sarja kuuluval Cesare Augusto Seghizzi nimelisel koorikonkursil Gorizias saavutas koor 2001. aastal kolm esikohta, ühe teise koha ja publiku lemmiku tiitli. Sellele järgnes kutse 2003. aasta Ameerika Koorijuhtide Assotsiatsiooni aastakonvendi kontserdiprogrammi, kus 7500 koorimuusikaeksperdile kõlas maailma esiettekandes Arvo Pärdi "Peace Upon You, Jerusalem". Koor on oodatud esineja mainekatel festivalidel ja kontserdilavadel üle maailma: Avery Fisher Hall Lincoln Center for the Performing Arts New Yorgis, Maailma Koorimuusika Sümpoosion Argentinas, Shanghai kevadmuusikafestival Hiinas, Golden Gate Festival San Franciscos, Cheltenhami festival ja Roundhouse Londonis Inglismaal, La Fabbrica del Canto Legnanos, Polyfollia Prantsusmaal, Peterburi rahvusvaheline koorifestival, Sympaatti Soomes, koorifestival "Let the Future Sing" Rootsis, Folk Baltica festival, Euroopa noortekooride festival Šveitsis, Nargen festival jne.

Kunstiline juht Aarne Saluveer on läbi aegade viinud kooriga edukalt ellu uuenduslikke ideid, millest palju on saanud tänaseks noorte koorimuusika loomulikuks osaks Eestis ja väljaspool. 1992. aastal sai Eesti Televisioonis alguse noorte talentide avastamise võistlus "Laulukarussell", mille muusikalise tervikpildi muutis huvitavamaks stuudiokoori lisandumine.

Koori algusaastatel tehti esimesed katsetused muusikalist väljendust toetavate liikumisseadetega, mis on täna koori repertuaari lahutamatuks osaks. Nende eredaimateks näideteks on Eurovisiooni laulude popurrii, Veljo Tormise "Sampo tagumine" ja "Kiigelaulud", Astor Piazolla "La Muerte del Angel" ja Leonard Bernsteini "I feel pretty". ETV Tütarlastekoor on avardanud ettekujutust tütarlastekoorist, omades repertuaaris klassikalise ja folkmuusika kõrval kaasaegset eksperimentaalset heliloomingut, pop- ja džässmuusikat ning osaledes eriilmelistes projektides muusikalidest, hääleimprovisatsioonist ja kaubanduskeskuses läbi viidud performansitest kuni koostööni Jaapani DJ-ga ja ansambliga Köök.

Kvaliteedi nurgakiviks on koori kõla, mille saavutamiseks on andnud oma panuse Eesti tipptaseme vokaalpedagoogid Ester Lepa (1928–2013), Ljudmilla Issakova (1924–2004), Marika Eensalu, Nadia Kurem ja Eha Pärg. Koori kaunist kõla on kiitnud José Carreras ja Brian Eno.

Koor otsib muusikaloomingu tõlgendamiseks uudseid viise, üheaegselt toetudes traditsioonilistele lähenemistele ja kasutades mitmekülgseid muusikalisi väljendusvahendeid. Oluline on vormistada iga teos stiilse tervikuna, olgu tegemist vaimuliku või ilmaliku muusikaga erinevatest ajastutest, rahvamuusikatöötluste, pop- ja džässmuusikakavadega või vokaalsümfooniliste suurvormidega. Koori kõrget kunstilist ja vokaalset taset kinnitavad mitmed auhinnalised kohad rahvusvahelistelt tippkonkurssidelt, seda nii klassika, folkmuusika kui ka pop- ja džässmuusika kategoorias – EBU raadiokonkursil "Let the Peoples Sing", Euroopa Koorimuusika Suure auhinna finaalis Itaalias Arezzos, Hispaanias Tolosas, Hollandis Arnhemis, koorifestivalil "Tallinn" jpt

Koori arengule on andnud impulsse koostöö paljude tunnustatud muusikute ja heliloojatega. Koorile on kirjutanud teoseid Arvo Pärt, Tõnu Kõrvits, Urmas Sisask, Roxanna Panufnik, Valeri Petrov, Pärt Uusberg, Tauno Aints, Kadri Voorand, Rasmus Puur ja Karin Kuulpak. Koori repertuaaris moodustab väga olulise osa Veljo Tormise looming, mida on esitatud mitmel autorikontserdil Eestis ja välismaal. ETV tütarlastekoor on esmasalvestanud "Raua needmise" naiskoori seades ja esitanud korduvalt naiskoori jaoks seatud osi tsüklist "Ingerimaa õhtud". Koor on jaganud lava Eesti tippkooride ja orkestritega ning esinenud Neeme Järvi, Eri Klasi, Andres Mustoneni, Eric Whitacre'i ja Paul Hillieri dirigeerimisel. Nende kõrval on koor nautinud esinemist koos Imogen Heapi, Ola Onabule, Tõnis Mäe, Ivo Linna, Villu Veski, Dave Bentoni ja paljude teiste tunnustatud muusikaesitajatega.

Koor on rikastanud paljusid Eestile tähtsaid üritusi, osaledes Euroopa Filmiauhindade galakontserdil, Eesti Vabariigi Presidendi pidulikul aastapäeva kontsertaktusel, Eesti kultuuripäevadel Moskvas, Eesti Vabariigi 90. aastapäeva tähistamisel viies kultuurisaadikuna viiele riigile eesti heliloojate uudisteostena muusikalised kingitused, Pimedate Ööde Filmifestivalil, Estonia Teatri 100. aastapäeva ja Eesti Kongressi 20. ja 25. juubeli tähistamistel.Aarne Saluveer ja tütarlastekoor peavad südameasjaks eesti muusika tutvustamist, kuulajate ja lauljate muusikalist harimist töötubades ja meistriklassides Eestis, Hiinas, Iisraelis, Prantsusmaal, Argentinas ja USAs.

Kooris on laulnud üle 130 noore ning see on olnud arengukeskkonnaks tervele põlvkonnale eesti klassika- ja popmuusikutele, kelle hulka kuuluvad Hanna-Liina Võsa, Hanna-Liis ja Hando Nahkur, Hannah, Kai Rüütel, Lenna Kuurmaa, Maarja Aarma, Maarja-Liis Ilus, Maria Valdmaa, Nele-Liis Vaiksoo, Sirly Illak-Oluvere, Vaiko Eplik jpt. Koori vilistlased jätkavad laulmist Eesti Filharmoonia Kammerkooris, kammerkoorides Voces Musicales, Collegium Musicale, Nuku kooris jm.

ETV tütarlastekoor on salvestanud CD "Ring on täis" (1999), duubel-CD/DVD "Gratias" (2006) ning koostöös Tallinna Kammerorkestri ja Tallinna Muusikakeskkooli Kammerkooriga "Uued ja vanad jõululaulud" (2007). Plaadifirmale Warner Classics salvestati Mihhail Gertsi juhatusel koos ühe maailma esisoprani Patricia Rozario ja Tallinna kammerorkestriga Roxanna Panufniku "Tallinna missa. Koori algusaastatesse jäävad ka mitmed lastelaulude salvestised. Koori on salvestanud ERR, BBC, WDR, NRK, YLE, RAI, Taani Raadio, USA ja Venemaa tele- ja raadiokanalid.

Aastatepikkuse tegevuse eest koorimuusika propageerimisel ja arendamisel tunnustas Guido d'Arezzo Fond 2012. aastal ETV Tütarlastekoori ja Aarne Saluveeri maineka auhinnaga Guidoneum Award.


Vana-Sonda

Vana-Sonda on küla Ida-Viru maakonnas Lüganuse vallas.

Enne Eesti omavalitsuste haldusreformi 2017. aastal kuulus küla Sonda valda.

2011. aasta rahvaloenduse andmetel elas külas 15 inimest. Kõik olid eestlased.

Küla eraldati 2010. aastal Varinurme külast.


Lasteekraani Muusikastuudio Lastekoor

Lasteekraani Muusikastuudio Lastekoor on ETV Lasteekraani Muusikastuudio juures tegutsev lastekoor.

Koor kasvas välja Lasteekraani Muusikastuudio mudilasrühmast, mis asutati 1993.

Praegu laulab kooris 30 tüdrukut vanuses 13-17 aastat.

Koori repertuaaris on esindatud nii eesti kui ka välismaine koorimuusika, samuti rahvalauluseaded ja lastelaulud.

Kooril on ka oma viiuldajate ansambel ja rahvapilliorkester.


Sinni

Jõe läte on Lõuna-Apenniinides Potenza provintsis Laurias, 1380 meetri kõrgusel merepinnast.

Sinni suubub Joonia merre Taranto lahes, Matera provintsis Policoros. Antiikajal asus jõe suudmes Sirise linn.

Aastatel 1970–1982 rajati Senises (Potenza provints) jõele pais. 68 meetri kõrgusel merepinnast asuva Cotugno mäe paisu taga oleva veehoidla pindala on 1850 hektarit, maht 530 miljonit kuupmeetrit.


Sarmento

Sarmento on jõgi Lõuna-Itaalias Basilicata maakonnas Matera provintsis.

Sarmento on Sinni parempoolne lisajõgi ja suubub Sinni jõkke Valsinnis.


Paul Klee

Ernst Paul Klee (18. detsember 1879 Münchenbuchsee, Šveits – 29. juuni 1940 Muralto, Šveits) oli Saksamaa kodakondsusega maalikunstnik ja graafik, kelle mitmekülgset loomingut seostatakse nii ekspressionismi, konstruktivismi, kubismi, primitivismi kui ka sürrealismiga.

Klee oli tihedas kontaktis rühmitusega Der Blaue Reiter ning eksponeeis selle teisel näitusel 1912. aastal oma graafikat. Kuni selle ajani peamiselt graafikuna tegutsenud kunstnikul aitas maalikunstnikuna läbi murda 1914. aastal koos August Macke ja Louis Moilliet'ga ette võetud reis Tuneesiasse.

Nagu ta sõber vene maalikunstnik Vassili Kandinsky, õpetas Klee 1920. aastast Bauhausis, algul Weimaris ja hiljem Dessaus. 1931. aastast oli ta Düsseldorfi Kunstiakadeemia professor. Pärast natsistlikku võimupööret ta vallandati ning ta läks eksiili Berni, kus alates 1934. aastast sündis raskest haigusest hoolimata ulatuslik hiline looming. Kunstnikutöö kõrval kirjutas ta kunstiteoreetilisi käsitlusi, nagu näiteks "Schöpferische Konfession" (1920) ja "Pedagoogiline visandiraamat" ("Pädagogisches Skizzenbuch", 1925). Paul Klee kuulub 20. sajandi olulisimate klassikalise modernismi esindajate hulka kunstis.

Klee eksperimenteeris värviteooriaga ja uuris seda sügavuti. Tema loengusarja "Kirjutised vormi ja disaini teooriast" ("Schriften zur Form und Gestaltungslehre", inglise keeles "Paul Klee Notebooks") peetakse modernistliku kunsti jaoks sama tähtsaks kui Leonardo da Vinci "Traktaati maalimisest" renessansskunsti jaoks.


Inčukalns

Inčukalns on küla (lielciems) Lätis Vidzemes Sigulda piirkonnas, Inčukalnsi valla halduskeskus. Inčukalns asub merepinnast 52 meetri kõrgusel.

Seal asub Valga–Riia raudteeliini Inčukalnsi raudteejaam. Külla jäävad Atmodas iela, Inčukalna stacija ja Mežmala bussipeatus. Lisaks haldushoonetele asuvad seal raamatukogu, põhikool ja muusikakool.

Inčukalns tekkis Inčukalnsi mõisa (saksa keeles Hinzenberg) ja Henningi karjamõisa juurde. Arenema hakkas küla pärast raudtee rajamist aastal 1886. Aastail 2006–2021 kuulus küla Inčukalnsi piirkonda, olles selle halduskeskuseks.

2015. aastal oli külas 2069 elanikku, 2020. aastal 1985.


Eesti Kartulitöötlejate Ühistu

EKTÜ-l on ka allüksus EKTÜ Insenerikeskus, kus on uuritud muu hulgas kartulitoodete tehnoloogiat ja põllumajandussaaduste jäägivabamat töötlemist.


E265

E265 on 60,4 km pikkune (maismaaosa) Euroopa tee, mis kulgeb läbi Eesti ja Rootsi.

Eestis asuv osa kulgeb täies pikkuses mööda Tallinna ringteed (põhimaantee nr 11) ja osaliselt (Keilast Paldiskini) mööda Tallinna–Paldiski maanteed (põhimaantee nr 8).

Viimane osa Paldiski ja Kapellskäri vahel on laevatee.


Basento

Basento (ladinakeelne nimi Casuentus) on jõgi Lõuna-Itaalias Basilicata maakonnas, Potenza ja Matera provintsides. Basento on Basilicata maakonna pikim jõgi ja pikim Joonia merre suubuv Itaalia jõgi.

Jõe läte on Lõuna-Apenniinides, 1722 meetri kõrgusel merepinnast. Basento suubub Joonia mere Taranto lahte Metpontost lõunas.

Basento kallastel asuvad Pisticci, Ferrandina ja Salandra.


Eesti Karusloomakasvatajate Selts

Eesti Karusloomakasvatajate Selts on aastal 1990 asutatud karusloomakasvatusfarmide ühendus. Ühtlasi on ühendus 1936. aastal seltsi jätkaja.

Aastal 2003 oli seltsi farmides kokku üle 30 000 põhikarja looma, kelle seas oli hõbe- ja sinirebaseid ning minke.


Uus Talu

Uus Talu oli aastatel 1925–1940 Tallinnas igakuiselt ilmunud põllumajandusajakiri. Ajakirja andis algul (1925–1939) välja Asunikkude, Riigirentnikkude ja Talupidajate Põllumajandusliit ning aastal 1940 Eesti Ühistegeline Liit.

Ajakirja peatoimetaja oli 1928–1937 Kaarel Liidak.

Ajakirjas oli teadlaste populaarteaduslikke artikleid näiteks taimekasvatuse, aianduse, metsanduse, põllumajandusmasinate kohta.


Eesti Punane Kari

"Eesti Punane Kari" oli 1902– eri nimede ja õiguslike vormidena tegutsenud eesti punase veise aretajate ühendus.

Asutamise ajast aastani 1947 kandis ühendus nime Balti Angli Karja Kasvatajate Ühing. Aastatel 1947–1964 tegutses nime all Riiklik Eesti Punase Karja Tõulava, aastatel 1964–1993 tegutses tõuaretusnõukoguna. Aastast 1993 kandis nime Aretusühistu "Eesti Punane Kari". Aastal 2002 (teistel andmetel 2003) ühines Eesti Tõuloomakasvatajate Ühistuga.


Helmi Puur

Helmi Puur (aastast 1968 Helmi Kiik; 20. detsember 1933 Tallinn – 6. juuli 2014) oli eesti baleriin ja ballettmeister-repetiitor.

Ta õppis aastatel 1946–1950 Eesti Riiklikus Koreograafilises Koolis (Zoja Kalevi-Silla klassis), lõpetas 1953. aastal Leningradi A. Vaganova nimelise Balletiakadeemia.

Ta oli aastatel 1953–1955, 1958–1960 Estonia teatri solist. Pidi haiguse tõttu tantsimisest loobuma ja naasis Estoniasse 1964. aastal. Seejärel oli ta 1964–1966 Estonia teatri solist ja aastast 1966 ballettmeister-repetiitor.


Agri

Agri (ladinakeelne nimi Aciris; kreeka keeles Akyris, Ακυρης) on jõgi Lõuna-Itaalias Basilicata maakonnas Potenza ja Matera provintsis. Agri on Basilicata maakonna kõige veerohkem jõgi ning pikkuselt ja valgla suuruselt maakonnas Basento järel teine.

Jõgi suubub Joonia mere Taranto lahte Scanzano Jonico kaguosas.

Agri kallastel asuvad Marsico Nuovo, Montemurro, Sant'Arcangelo, Policoro ja Scanzano Jonico.


Alfred Oja

Alfred Oja (vene keeles Оя, Альфред Альфредович; 5. september 1924 Oparino, Arhangelski oblast – 5. juuli 2000 Penza) oli eesti rahvusest Vene kunstnik.

Ta sündis 1924. aastal Oparinos Arhangelski oblastis. 1930. aastal kolis pere Volga äärde Samara oblastisse. 1939. aastal asus ta õppima Penza kunstikooli. 17-aastaselt läks ta võitlema Teise maailmasõtta, 1943. aastal kuulus Eesti Laskurkorpusse. Ta sõdis Balti ja Leningradi rindel, sai raskelt haavata, jäi lonkama.

1946. aastal jätkas ta poolelijäänud õpinguid Penzas. Aastatel 1948–1954 õppis ta kinokunstnikuks Üleliidulises Kinematograafia Instituudis, kuid temast sai ühtlasi raamatuillustraator, graafik, skulptor ja mosaiikide looja.

Aastatel 1954–1955 töötas ta filmistuudios Sojuzmultfilm. 1955. aastal naasis ta Penza kunstikooli õppejõuks. 1956. aastal kutsuti ta filmi "Sampo" kunstnikuks Mosfilmis.

1957. aastal esines ta esmakordselt kunstinäitusel Eestis. Kolm aastat valmistas ta ette sarja "Kalevipojast"; see pälvis üleliidulisel kunstinäitusel hõbemedali ja 1958. aastal Brüsseli maailmanäitusel pronksmedali.

1964. aastal töötas ta kunstnikuna Mosfilmi filmi "Kaugete tähtede valgus" juures. Aastatel 1976–1986 töötas ta professori ja kunstikateedri juhatajana Penza Ehitusinseneride Instituudi arhitektuuriteaduskonnas.

Tema teoseid on eksponeeritud Viinis, Leningradis, Cannes'is, Moskvas, Veneetsias, Tallinnas, Reykjavikis ja veel kümmekonnas linnas Ungarist Mehhikoni, Hollandist USA-ni. Tema sõjamälestustele pühendatud monumentaalkunsti saab näha Penza oblastis.


Crati

Crati (ladinakeelne nimi Crathis; kreeka keeles Akyris, Κρᾶθις) on jõgi Lõuna-Itaalias Calabria maakonnas Cosenza provintsis.

Crati on Calabria tähtsaim jõgi, olles maakonna jõgedest esikohal keskmise äravoolu hulgalt suudmes (36 m³/s on Lõuna-Itaalia jõgedest Volturno ja Sele järel kolmandal kohal), pikkuselt (91 km) ja valgala suuruselt (2440 km²).

Jõgi suubub Joonia mere Taranto lahte Corigliano Calabro põhjanurgas.

Crati kallastel asuvad Belsito, Bisignano, Castiglione Cosentino, Cerisano, Cosenza, Lappano, Lattarico, Luzzi, Montalto Uffugo, Paterno Calabro, Rende, Rose, Rossano, Rovito, Spezzano Albanese, Tarsia, Terranova da Sibari, Cassano all'Ionio, Corigliano Calabro ja Torano Castello.


EPMÜ Agrobiokeskus

Asutus loodi 1987. aastal nime all Eesti Põllumajandusliku Biotehnoloogia Keskus. Aastal 1996 nimetati asutus ümber Eesti Agrobiokeskuseks. Aastal 2001 liideti asutus Eesti Põllumajandusülikooliga (EPMÜ) ja nimeks sai EPMÜ Agrobiokeskus. Aastal 2004 lõpetas asutus tegevuse ja selle teadusliku töö jätkaja on EMÜ veterinaarmeditsiini ja loomakasvatuse instituut.


EMÜ veterinaarmeditsiini ja loomakasvatuse instituut

suunaEesti Maaülikooli veterinaarmeditsiini ja loomakasvatuse instituut


Hardangeri viiul

Hardangeri viiul (nr hardingfele) on Norra viiul, tihti nimetatakse seda Norra rahvuspilliks. Hardangeri viiulil on 4–5 lisakeelt, mis paiknevad nelja pealmise keele all. Alumised keeled on resonantskeeled, neil endil ei mängita. Alumiste keelte resonants annab Hardangeri viiulile mängimisel erilise kõla. Harilikust viiulist eristab seda ka tavapärasest madalam roop.

Hardangeri viiulit on kerge ära tunda osaliselt või täielikult selle pinda kaunistava ornamendi järgi, ka pilli sõrmlaud on mustriline.

Tänapäevase Hardangeri viiuli leiutas Isak Nilssen Botnen (1669–1759), kes sündis Hardangeri piirkonnas Norras. Ta meisterdas viiuleid varieeruva arvu resonantskeeltega (enamasti kahega, ent ka kuue lisakeelega pille), kuni jäi viiuli praeguse kuju juurde. Säilinud on 15 tema tehtud viiulit. Tema poeg Trond Isaksen Botnen jõudis oma elu jooksul valmistada umbes 1000 Hardangeri viiulit, millest on säilinud 30–40. Tema tehtud on ka tänaseni säilinud vanim Norras valmistatud tavaline viiul, mis pärineb aastast 1764 ja on praegu Hardangeri Rahvamuuseumis Utnes.

Teadaolevalt vanima säilinud Hardangeri viiuli sarnase pilli, nn Jaastadi viiuli valmistas aastal 1651 Ole Jonsen Jaastad (1621–1694) Ullesvangis. Tema loodud viiulil oli ainult kaks alumist resonantskeelt.


Busento

Busento (ladinakeelne nimi Bucentius) on jõgi Lõuna-Itaalias Calabria maakonnas Cosenza provintsis.

Jõgi saab alguse Monte Cocuzzo nõlvalt Lõuna-Apenniinides ja suubub vasakult Crati jõkke Cosenzas.

Pärimuse järgi haigestus läänegootide kuningas Alarich I pärast Rooma rüüstamist 410. aastal malaariasse ning suri Cosenzas. Kuningas koos röövitud varandusega maeti Busento jõe sängi, milleks juhiti jõgi looduslikust sängist kõrvale.


Eesti Loomakasvatuse ja Veterinaaria Teadusliku Uurimise Instituut

Eesti Loomakasvatuse ja Veterinaaria Teadusliku Uurimise Instituut (lühend ELVI või LVI või ELVTUI) oli aastatel 1947–1994 tegutsenud teadusasutus.

ELVI asutati 1947. aastal nimega ENSV TA Loomakasvatuse ja Veterinaaria Instituut. 1956. aastal allutati ELVI ENSV Põllumajandusministeeriumile. 1994. aastal liideti ELVI EPMÜ Loomakasvatusinstituudiga.

Instituudi üks rajajaid ja selle esimene direktor (1947–1950) oli akadeemik Ferdinand Laja.


ENSV TA Loomakasvatuse ja Veterinaaria Instituut

suunaEesti Loomakasvatuse ja Veterinaaria Teadusliku Uurimise Instituut


EPMÜ Loomakasvatusinstituut

EPMÜ Loomakasvatusinstituut oli aastatel 1994–2005 tegutsenud EPMÜ (praegune EMÜ) struktuuriüksus.

Asutus loodi EPMÜ loomakasvatusteaduskonna ja Eesti Loomakasvatuse ja Veterinaaria Teadusliku Uurimise Instituudi (ELVI) baasil. Aastal 2005 moodustati asutuse (koos EPMÜ Agrobiokeskuse ja EPMÜ loomaarstiteaduskonnaga) baasil EMÜ veterinaarmeditsiini ja loomakasvatuse instituut.


Carl Gugasian

Carl Gugasian (sündinud 20. novembril 1947 Broomallis Pennsylvania osariigis) on Ameerika Ühendriikide vang, kes kannab 17 aasta pikkust vanglakaristust röövide tõttu. Ta on tuntud kui "The Friday Night Bank Robber" ning teda peetakse üheks ohtlikumaks kurjategijaks USA röövide ajaloos – ta on 30 aasta jooksul röövinud üle 50 panga, põhjustades ligi kahe miljoni dollari ulatuses kahjusid.


Arvo järv

Arvo järv (itaalia keeles Lago Arvo) on veehoidla Lõuna-Itaalias Calabria maakonnas Cosenza provintsis San Giovanni in Fiore ja Aprigliano omavalitsusüksuse territooriumil.

Sila rahvuspargi territooriumil, 1280 meetri kõrgusel merepinnast, Melillo ja Cardoneto mäe vahelises nõos paiknev järv on mahult (0,07 km³) ja pikkuselt (8,7 km) Ampollino järve järel suuruselt teisel kohal.

Veekogu rajati aastatel 1927–1931 hüdroelektrijaama veehoidlaks.

Arvo järv on tunnelis paikneva torujuhtme kaudu ühenduses Ampollino järvega.


Ampollino järv

Ampollino järv (itaalia keeles Lago Ampollino) on veehoidla Lõuna-Itaalias Calabria maakonnas Sila kõrgmaal.

Veekogu paikneb 3 provintsi (Cosenza, Crotone ja Catanzaro) kallastel, Aprigliano, San Giovanni in Fiore, Taverna ja Cotronei omavalitsusüksuste territooriumitel.

Sila rahvuspargi lõunaosas, 1278 meetri kõrgusel merepinnast asuva järve pindala on 77 km², maht 0,068 km³.

Veekogu rajati aastatel 1916–1927 hüdroelektrijaama veehoidlana. Järve sissepühitsemisel osales kuningas Vittorio Emanuele III.

Ampollino järv on tunnelis paikneva torujuhtme kaudu ühenduses Arvo järvega.


Elephants From Neptune

Elephants From Neptune on Eesti rokkansambel.

Ansambli liikmed on Robert Linna, Markko Reinberg, Rain Joona ja Jon Mikiver.

Ansambel andis 2012. aasta aprillis välja omanimelise debüütalbumi "Elephants From Neptune", mis 2013. aasta Eesti Muusikaauhindade jagamisel oli nomineeritud aasta ansambli ja aasta rokkalbumi kategoorias.

Pärast esinemist Tallinn Music Weeki festivalil nimetas Inglise muusikaveeb Drowned in Sound neid festivali parimaks Eesti bändiks. 2011. aastal esines ansambel Tallinnas koos Briti rokkansambliga Kaiser Chiefs ning 2012. aasta juulis Tallinna Lauluväljakul, soojendades 30 000 inimese ees USA rokkansamblit Red Hot Chili Peppers. Alates 2012. aasta lõpust on ansambel esinenud näiteks Lätis festivalidel Positivus ja Summer Sound, Leedus Vilnius Music Weekil ning Soomes Valoa festivalil ja MARS-i festivalil.

Ansambel andis 2013. aasta veebruaris välja esimese oma kolmest EP-st koosnevast sarjast pealkirjaga "I" ning 2013. aasta mais järgmise EP – "II". Aprillis sõlmis ansambel lepingu Soome muusikaagentuuriga Fullsteam Agency, mis esindab erinevatel maadel selliseid bände nagu näiteks Disco Ensemble, Rubik, Michael Monroe ning ka Eesti praegu edukaimat ansamblit Ewert and The Two Dragons.

Ansambel võitis 2013. aasta aprillis Skype'i auhinna. Koos tiitliga "Skype's Go Change The World Award" kaasnes ka 3500 euro suurune rahaline preemia.

2017. aasta 21.juunil esines Elephants From Neptune Riias koos ansamblitega Foo Fighters, Biffy Clyro & The Kills.


Eesti Loomaarstide Ühing

Eesti Loomaarstide Ühing (lühend ELÜ) on Eestis tegutsev ühing.

Eesti Loomaarstide Ühingu ajalugu ulatub aastasse 1920, mil asutati Eesti Loomaarstide Selts. Aastal 1927 sai nimeks Eesti Loomaarstide Ühing. Aastal 1940 ELÜ tegevus lõpetati, jätkas varasemat tööd 1945. aastal asutatud Eesti Veterinaararstide Ühing Rootsis (lühend: EVÜR), mis tegutses aastani 1990. Eestis taasasutati Eesti Loomaarstide Ühing aastal 1988 (teistel andmetel 1989).

Eesti Loomaarstide Ühingu häälekandja on aastast 1925 ilmuv Eesti Loomaarstlik Ringvaade. Lisaks korraldab ELÜ igal aastal loomaarstide ja loomaarstiabiliste teaduskonverentsi "Veterinaarmeditsiin", kus kuulutatakse välja Eesti Loomaarstide Ühingu elutööpreemia ja aasta loomaarst.


Oblaznõtsja

Oblaznõtsja (ukraina keeles Облазниця) on küla Ukrainas Lvivi oblastis Žõdatšivi rajoonis. Elanike arv on 288. Pindala on 1,412 km².


Krāslava vasallilinnus

Kraslava vasallilinnus (läti Krāslava, saksa Kreslau, Kreslawka, poola Krasław, vene Креслав) oli Liivi ordule kuulunud väikelinnus, mis asus Lätis Kagu-Latgales Krāslava piirkonnas (Krāslavas novads) Krāslava linnas, Väina ehk Daugava jõelooke põhjakalda künkal krahv Plateri pargi vastas ja mida kutsutakse Teatrimäeks (Teātra kalns) ning mis asetseb 141 meetrit üle merepinna tänavate Aglonas iela, Ganību iela ja Ziedu iela vahel.


Isuzu Wizard

Isuzu Wizard on viieukseline keskklassi maastur, mida toodeti Jaapani tootja Isuzu poolt alates 1990. aastast. Kolmeukselist kereversiooni hakati tootma 1989. aastal nime Isuzu MU all. Mõlema tootmine lõpetati aastal 2004. Isuzu tootis teiste maade ja turgude jaoks sellest mudelist mitut modifikatsiooni.

Pika teljevahega (viieukseline) kereversioon oli saadaval Jaapanis nimega Isuzu Wisard ning Ameerika Ühendriikides nimega Isuzu Rodeo ja Honda Passport. Opel, Vauxhall ja Holden müüsid sama mudelit Euroopas nime Opel Frontera, Vauxhall Frontera ja Austraalias nime Holden Frontera all. Sama mudelit müüdi Egiptuses nimega Chevrolet Frontera, Isuzu Cameo ja Isuzu Vega Tais, Isuzu Frontier Lõuna-Ameerikas ning Chevrolet Rodeo Ecuadoris, Colombias ja Boliivias.

Lühikese teljevahega (kolmeukseline) oli müügil Jaapanis nimega Isuzu MU ja Honda Jazz. Ameerika Ühendriikides müüdi seda mudelit nimega Isuzu Amigo ja hiljem nimega Isuzu Rodeo Sport. Mandri-Euroopas oli kolmeukseline Opel Frontera Sport ning Suurbritannias Vauxhall Frontera Sport ja Austraalias Holden Frontera Sport.


Ampollino

Ampollino on jõgi Lõuna-Itaalias Calabria maakonnas Cosenza provintsis, Neto parempoolne lisajõgi.

Jõgi saab alguse Montenero nõlvalt Lõuna-Apenniinides Sila kõrgmaal (1800 m merepinnast). Ampollino voolab läbi Ampollino järve (1278 m merepinnast) ning suubub Neto jõkke Carello külas Cosenzas, 525 meetri kõrgusel merepinnast.


Neto jõgi

Neto jõgi on jõgi Lõuna-Itaalias Calabria maakonnas Cosenza ja Crotone provintsides.

Jõgi saab alguse Timpone Sorbella kirdenõlvalt Lõuna-Apenniinides Sila kõrgmaal ja suubub Joonia merre Crotone provintsi keskusest Crotonest põhjas.

Neto peamised lisajõed on Ampollino, Arvo, Cufalo, Garga, Lenzano, Lepre, Lese, Senapido ja Vitravo.


Anne Robert Jacques Turgot

Anne Robert Jacques Turgot, Aulne'i parun (10. mai 1727 Pariis – 18. märts 1781 Pariis), tuntud ka kui lihtsalt Turgot, oli prantsuse riigitegelane ja majandusteadlane füsiokraatide koolkonnast.

Ta pärines vanast Normandia suguvõsast, sündides Pariisi kaupmeeste gildi ülema Michel-Étienne Turgot' noorima pojana. Ta sai esmalt vaimuliku hariduse ja astus Brucourt'i abeena 1749 Sorbonne'i ülikooli. Samast aastast on teada tema esimene majandusalane kirjutis, mis käsitleb paberraha ning kummutab abee Jean Terrassoni argumendid John Law' süsteemi kaitseks. Turgot' huvitus ka luulekunstist ja püüdis juurutada prantsuse luules ladina keele prosoodiat. Voltaire tunnustas tema prantsuskeelset versiooni "Aeneise" neljandast laulust kui ainsat proosatõlget, mis pakub pisutki vaimustust.

Turgot' kuulsaim teos on "Réflexions sur la formation et la distribution des richesses" ("Mõtisklusi rikkuse tekkimisest ja jaotumisest"), mille ta kirjutas Limoges'is intendandina töötades 1766. aastal. See ilmus 1769–1770 ajakirjas Ephémérides du citoyen ja eraldi raamatuna 1776. Teoses arendab Turgot François Quesnay teooriat, et maa on ainus rikkuse allikas ja ühiskond jaguneb kolme klassi – tootjad ehk põlluharijad, palgalised ehk käsitöölised ning maaomanikud. Ta uurib erinevate maaharimissüsteemide arengut, kaubavahetuse olemust, raha ja kapitali funktsioone ning jõuab järeldusele, et maksustada tuleks ainult maaomandilt saadavat puhastoodangut. Lisaks sellele nõudis ta ka täielikku kaubandus- ja tööstusvabadust.

Aastal 1774 sai Turgot' Prantsusmaa finantside peakontrolöriks (rahandusministriks) ning viis sellel ametikohal läbi oma teooriast lähtuvaid valgustatud absolutismi vaimus reforme, kuid saadeti 1776. aastal erru, misjärel tema reformid tühistati. On avaldatud arvamust, et Turgot' ümberkorraldustega võinuks ära hoida Prantsuse revolutsiooni.


Marie Vaigla

Marie Margarite Vaigla (sündinud 11. aprillil 1995 Murastes) on eesti laulja.

Ta lõpetas aastal 2014 Rocca al Mare Kooli.

Ta on laulmisega tegelenud lapsest peale ning juba 3-aastaselt esines ta Estonia kontserdisaalis. Ta laulab ansamblis Frankie Animal, millega jõudis konkursi Noortebänd 2012 finaali. Oma isa Rauliga kahasse kirjutatud lauluga "Maybe" osales ta laulukonkursil Eesti Laul 2013. EMT reklaamis kasutati tema laulu "Oled olemas".


Eesti Minut

Eesti Minut oli 24. veebruaril 2013 kella 13.00 ja 13.01 vahel ühe minuti jooksul toimunud ühispildistamine.

Esimese Eesti Minuti fotosid saadeti 7500. Ettevõtmise korraldas Eesti Pressifotograafide Liit ja seda toetas Riigikantselei EV95 korraldustoimkond. Veebi kogutud fotod edastati säilitamiseks ERMi.

Ettevõtmist korrati Eesti Vabariigi 100. aastapäeval, 24. veebruaril 2018 kella 13.00 kuni 13.01. Teise ühispildistamise fotosid laekus 13 800.


Podolski rajoon

Podolski rajoon oli haldusüksus Venemaal Moskva oblasti lõunaosas aastatel 1929—1963 ja 1965—2015. Rajoonikeskus oli Podolski linn, mis ise ei kuulunud rajooni koosseisu.

Põhjas, loodes ja läänes piirnes Podolski rajoon Moskva linnaga, kirdes Lenini rajooniga, idas Domodedovo rajooniga, lõunas Tšehhovi rajooniga ning keskosas Podolski ja Klimovski linnadega.

Podolski rajooni eelkäijaks oli oktoobris 1781 moodustatud Podolski maakond, mis muudeti ametlikult rajooniks 1929. aastal. Rajooni piirid muutusid oluliselt 1. juulist 2012, mil rajooni kuulunud 11 asulast 7 liideti Moskva linnaga.

2015 liideti rajoon Podolski linnaga, mis organiseeriti samas Podolski linnaringkonnaks.


Eesti Agronoomide Selts

Eesti Agronoomide Selts (lühend EAS) on praegusel kujul aastast 1991 tegutsev Eesti agronoomide kutseorganisatsioon. 2004. aastast on EASi aktiivne tegevus katkestatud.

EASi ajalugub ulatub aastasse 1918, mil asutati Eesti Põllumajandusteadlaste Ühisus. Aastal 1920 nimetati ühisus Eesti Agronoomide Seltsiks. Aastal 1945 EASi tegevus katkestati. Eestis jätkus samasisuline tegevus Põllumajanduse Teaduslik-Tehnilise Ühingu agronoomia sektsioonis. Aastal 1991 taasasutati Eestis EAS.

Eesti NSVst väljaspool loodi aastal 1945 EAS Rootsis, mis tegutses aastani 1994. Aastal 1950 asutati EASid ka USAs (EAS USAs) ja 1954 Kanadas (Eesti Agronoomide Koondis Kanadas).


Oblastilise alluvusega linn

Oblastilise alluvusega linn oli haldusüksuse tüüp Ukrainas alates 1932. kuni 2020. aastani.

Sellised linnad allusid otse 1. järgu haldusüksustele (oblastitele), kuulumata mõne 2. järgu haldusüksuse (rajooni) koosseisu.


Arvo

Arvo on jõgi Lõuna-Itaalias Calabria maakonnas Cosenza provintsis, Neto parempoolne lisajõgi.

Jõgi saab alguse Sila kõrgmaal, Lorica juures. Arvo voolab läbi samanimelise järve ning suubub Neto jõkke.


Pahra

Pahra on jõgi Venemaal Moskva oblastis ja Moskva linnas, Moskva jõe parempoolne lisajõgi kogupikkusega 135 km.

Pahra suuremad lisajõed on Desna, Motša ja Rožaika. Pahra jõel asub Podolski linn.


Eesti Aianduse ja Mesinduse Keskselts

Eesti Aianduse ja Mesinduse Keskselts (lühend EAMKS, nimetatud ka Eesti Aianduse ja Mesinduse Selts, lühend EAMS) on aastal 1927 asutatud aiandus- ja mesindusühingute keskorganisatsioon.


Eesti Aiandusliit

Eesti Aiandusliit on aastal 1989 asutatud liit, kuhu kuulub aiandusettevõtjaid ja aiandusteadlasi. Liit on Eesti Aiandusühistu tegevuse jätkaja ja õigusjärglane.


Eesti Erametsaliit

Eesti Erametsaliit on aastal 1992 asutatud erametsaomanike esindusorganisatsioon, mille liikmeteks on kohalikud erametsaomanike esindusorganisatsioonid (metsaühistud, seltsid, liidud).


Eesti Mets

Eesti Mets on eesti metsandusajakiri. Ajakiri ilmus aastatel 1921–1940, 1941 ja 1943–1944 ning ilmub taas aastast 1989.

Ajakirja väljaandmise algatas 1920. aasta detsembris Eesti Metsateenijate Ühing, kes andis ajakirja välja 1930. aastani. 1931. aastast lisandusid ajakirja väljaandjate hulka Akadeemiline Metsaselts, Eesti Metsaühingute Liit ja Eesti Metsaülemate Ühing. 1938. aastal Eesti Metsaülemate Ühing likvideeriti, selle asemel asus ajakirja väljaandjate hulka Riigimetsateenijate Keskkogu. 1943–1944 andis ajakirja välja Metsade Keskvalitsus.

Ajakirja täielik nimi sel perioodil oli "Eesti Mets. Metsa ja jahinduse kuukiri". Ajakiri ilmus sagedusega kuus numbrit aastas. Ajakirja tellijate arv tõusis 919-lt (1921) 2323-ni (1939). 1941. aastal ilmus kolm ajakirja numbrit nimega Metsamajandus. 1943–1944 jätkas ilmumist Mets.


Charles Mackay

Charles Mackay (26. märts 1812 Perth – 24. detsember 1889 London) oli šoti luuletaja ja ajakirjanik, keda nüüdisajal tuntakse 1841. aastal ilmunud turupsühholoogiat käsitleva teose "Extraordinary Popular Delusions and the Madness of Crowds" ("Erakordsed populaarsed eksiarvamused ja masside hullumeelsus") järgi.


Eesti Metsanduse ja Looduskaitse Instituut

suunaEesti Metsamajanduse ja Looduskaitse Teadusliku Uurimise Instituut


Metsanduslikud Uurimused

"Metsanduslikud uurimused" (inglise Forestry Studies, saksa Forstliche Forschungsberichte) on aastast 1939 aperioodiliselt ilmuv metsandust käsitlev teadusajakiri.

Sarja väljaanded on arvatud rahvusvahelise teadusinfo instituudi (ISI) teadusajakirjade nimekirja.


Contra (mäng)

"Contra" (tuntud ka kui "Gryzor" või "Kontora") on külgvaates tulistamismängude sari, mis loodi algselt aastal 1987 Arcade'i mänguna.

Esimesed koduversioonid loodi NESile aastal 1988. "Contra" on klassikaline külgvaates mäng, mille eesmärgiks on võidelda end läbi tasemete ja mitte surma saada. Iga taseme lõpus peab mängija võitlema bossiga, et pääseda mängus edasi. Mängudel on erinevad sündmustikud, aga nad on siiski omavahel seotud ja peamiseks sarja läbivaks ülesandeks on Maa päästmine tulnukate invasiooni käest.


Juturobot

Juturobot on arvutiprogramm, mis simuleerib arukat suulist või kirjalikku vestlust ühe või mitme inimesega. Teema on enamasti vaba või vähemalt mitte piiratud ühe spetsiifilise teemaga ning sellise rakenduse eesmärk on pigem meelelahutuslik kui kasutajale usaldusväärse info andmine. Heal tasemel juturobot peaks inimeses tekitama mulje, et ta vestleb teise inimesega, mitte programmiga (vt Turingi test). Juturobotid on sageli ühendatud dialoogsüsteemidega, kus nende ülesandeks on aidata süsteemi kasutajat nõuannete, informatsiooni või muu seesugusega.

Mõned juturobotid kasutavad intelligentseid loomuliku keele töötluse süsteeme, kuid paljud neist otsivad sisendist vaid võtmesõnu ning annavad andmebaasist vastuseks kõige enam sobivad võtmesõnad või mustriga sarnase vastuse.

Esimene juturobot oli 1966. aastal loodud ELIZA ning järgmised tuntud robotid olid PARRY (1972) ja RACTER (1983). Samas pakkus Michael Loren Mauldin välja mõiste "ChatterBot" alles 1994. aastal. 2022. aasta lõpul tuli välja ChatGPT, mis kogus juba esimese kahe kuuga 30 miljonit kasutajat.


Bradano

Bradano (ladinakeelne nimi Bradanus) on jõgi Lõuna-Itaalias Basilicata ja Puglia maakonna Potenza, Matera ja Taranto provintsis.

Bradano on Basilicata maakonna pikkuselt kolmas jõgi (Basento ja Agri järel) ning valgla suuruselt Basilicata suurim jõgi (2010 km² valglast asub Basilicatas, 755 km² Puglias).

Jõe läte on Monte Carmine nõlvadel Aviglianos, Possidentest edelas, Paoladoce ja Canestrella küla vahel. Bradano suubub Aadria mere Taranto lahte Metapontost lõunas.

Bradano teele rajatud paisude ette jäävad Acerenza ja San Giuliano veehoidla.


Eesti Metsamees Eksiilis

Eesti Metsamees Eksiilis oli metsandusajakiri, mis ilmus aastatel 1949–1976 ebaregulaarselt väljaspool Eesti territooriumi.

Ajakirja kaks esimest numbrit ilmusid Saksamaal, seejärel kuni 20. numbrini Rootsis, kus seda andis välja Stockholmi Eesti Komitee Metsanduse Sektsioon. Alates 21. numbrist (1956) andis ajakirja välja Eesti Metsateadlaste Ühing Rootsis.

Ajakirja ilmus 60 numbrit.


Eesti Metsateadlaste Ühing Rootsis

Eesti Metsateadlaste Ühing Rootsis oli aastatel 1956–1993 Rootsis tegutsenud teaduslik organisatsioon, mis ühendas väliseestlastest metsandusteadlasi.

Ühing asutati 1956. aastal pärast seda, kui Stockholmis aastast 1945 tegutsenud Eesti Komitee Metsanduse Sektsioon lõpetas tegevuse.

Aastast 1956 andis ühing välja Andres Mathieseni nimelist kapitali eesmärgiga toetada eestlaste metsandusalast teadustööd ja koolitust.

Aastatel 1956–1976 andis ühing välja metsandusajakirja Eesti Metsamees Eksiilis.


Eesti Metsaselts

Aastast 1991 on EMS Rahvusvahelise Metsateadlaste Ühingute Liidu (IUSF) liige.

Aastast 2006 annab EMS välja Metsanduse elutööpreemiat.


Eesti Metsatööstus

Eesti Metsatööstus oli aastatel 1937–1940 tegutsenud riiklik aktsiaselts. Ettevõtte eelkäija oli Riigi Metsatööstus.

Riigi Metsatööstus asutati 1926. aastal, kui tegutsemise lõpetas Metsade Peavalitsuse tööstusosakond (tegutses 1919–1926). Aastal 1937 laiendas ettevõte tegevust ja ettevõtte nimeks sai Eesti Metsatööstus.


Lese

Lese (endisaegsed nimed Acheronte ja Akeronte) on jõgi Lõuna-Itaalias Calabria maakonnas Cosenza ja Crotone provintsis. Lese on Neto tähtsaim lisajõgi.

Jõe läte on Sila kõrgmaa idaosas, 1689 meetri kõrgusel merepinnast. Lese suubub Neto jõkke Belvedere di Spinellost edelas.

Lese on üks Calabria maakonna kalarikkamatest jõgedest, kus leidub isegi angerjaid. Jõel on mitmeid pisemaid kärestikulisi lisajõgesid, 39 lisajõge on kataloogitud.


Squillace laht

Squillace laht (itaalia keeles Golfo di Squillace; ladinakeelsed nimed Scylleticus Sinùs ja Scyllaceus Sinus; kreeka keeles Σκυλλητικὸς κόλπος) asub Joonia mere Calabria rannikul Itaalias. Lahe kallas ulatub Isola Capo Rizzutost Crotone provintsis kuni Stilo neemeni Reggio Calabria provintsis. Laht on saanud nime rannikul asuva Squillace asula järgi.


Alli

Alli, tuntud ka kui Passante, on jõgi Lõuna-Itaalias Calabria maakonnas Cosenza ja Catanzaro provintsis.

Kärestikulise jõe läte on Bastarda mäe nõlval, 1945 meetri kõrgusel merepinnast. Alli suubub Joonia mere Squillace lahte Catanzaro kagunurgas.


Tacina

Tacina on jõgi Lõuna-Itaalias Calabria maakonnas Catanzaro ja Crotone provintsis.

Tacina läte on Sila kõrgmaa idaosas Sila rahvuspargis. Jõgi suubub Joonia mere Squillace lahte Steccato di Cutro lääneosas.


Dendroloogilised uurimused Eestis

Dendroloogilised uurimused Eestis aastast 1999 ilmuv kogumik, mis koosneb Eesti Põllumajandusülikooli Metsandusliku Uurimisinstituudi dendroloogilistest uurimistöödest.

Peale Eesti metsateadlaste on kogumikus töid ka nt Hollandi, Leedu, Inglismaa teadlastelt.


EPMÜ Metsanduslik Uurimisinstituut

EPMÜ Metsanduslik Uurimisinstituut oli aastatel 1997–2005 EPMÜ (praegu Eesti Maaülikool, EMÜ) teadus- ja arendusasutus. Aastal 2005 ühendati instituut EMÜ metsandusteaduskonna ja maainseneriteaduskonnaga, mille baasil moodustati uus instituut – EMÜ metsandus- ja maaehitusinstituut.


Metsakaitse- ja Metsauuenduskeskus

Metsakaitse- ja Metsauuenduskeskus oli aastatel 1996–2010 Keskkonnaministeeriumi valitsemisala riigiasutus. Keskuse baasil moodustati 2010. aastal Keskkonnateabe Keskuse Tartu üksus. Tallinna üksus moodustati 2010. aastal senise Keskkonnaministeeriumi Info- ja Tehnokeskuse baasil.

Keskuses kontrolliti metsaseemne jm paljundusmaterjali päritolu ja kvaliteeti. Samuti korraldas keskus riigi metsaseemnevaru loomist, jälgis ja prognoosis metsa seisundit, rakendas meetmeid metsade kaitseks, kogus ja analüüsis metsakaitse, -uuenduse ja säästva metsanduse alast informatsiooni ning pidas vastavaid andmekogusid. 2003. aastal võttis keskus üle samal aastal likvideeritud Eesti Metsakorralduskeskuse riiklike metsakorralduse andmebaaside haldamise.

Metsakaitse- ja Metsauuenduskeskuse juhataja oli Kalle Karoles.


Metsaseadus

Metsaseadus on Eesti Vabariigis kehtiv seadus, mille eesmärk on "tagada metsa kui ökosüsteemi kaitse ja säästev majandamine".

Metsaseadus reguleerib metsanduse suunamist, metsa korraldamist ja majandamist, ühtlasi sätestades seaduse rikkujaile kahjude hüvitamise korra.


Lontova

Lontova on Kunda linna vanem linnaosa, niinimetatud Vana-Kunda, endine iseseisev asula, mis ühendati Kundaga 20. sajandi alguses.


Eesti Kalakasvatajate Liit

Eesti Kalakasvatajate Liit on aastal 1989 Tartus asutatud liit, mis koondab enda alla vesiviljelusega ja sellega külgnevatel tegevusaladel tegutsevaid juriidilisi ja füüsilisi isikuid.

Põhikirja järgi on liidu eesmärk "oma liikmete ühiste huvide esindamine ja Eesti vesiviljeluse arengu toetamine tervikuna".


Aruküla terviserada

Aruküla terviserada on terviserada Arukülas, Raasiku vallas Harjumaal. Väikese ringi pikkus on 500 m ning suure ringi pikkus 1800 m. Terviserajal on ka 3 venituspukki. Väike ring on valgustatud. Aruküla terviserada kuulub ning on teeviitadega märgistatud.


Eesti Kalaliit

Eesti Kalaliit on aastast 1995 tegutsev mittetulundusühing, mis koondab enda alla kalatöötlemisettevõtteid.


Eesti Kalurite Liit

Eesti Kalurite Liit on aastal 1926 asutatud (taasasutatud 1995) kalapüügiettevõtjate mittetulundusühing.

Liidu tegevused on näiteks hankida ja levitada infot kalapüügitehnikate kohta, taotleda riigilt kalandusse tehtavaid investeeringuid, arendada rahvusvahelist koostööd, korraldada asjakohaseid koolitusi.


Turu tulekahju

Turu tulekahju (soome keeles Turun palo ja rootsi keeles Åbo brand) oli tulekahju, mis on endiselt Soome ja Põhjamaade ajaloo suurim linnatulekahju. Tuli sai alguse 4. septembril 1827 veidi enne kella üheksat õhtul linnakodanik Carl Gustav Hellmani majast Aninkaistenmäki künkal. Tuli levis kiiresti üle põhjakvartali. Lõunakvartalisse jõudes pääses tuli üle Aura jõe, süüdates enne keskööd Turu toomkirikut ümbritseva linnaosa. Järgmiseks päevaks oli tuli hävitanud 75% linnast. Vaid 25% oli pääsenud, peamiselt linna lääne- ja lõunaosad.

Tulekahju hävitas Turu kesklinna ajaloolise piirkonna, sealhulgas Turu toomkiriku ja kuningliku akadeemia, mis olid palju kahjustusi saanud. Katastroofi tõsiduse põhjusteks olid eelnenud kuiv suvi ja tulekustutajate vähesus, kuna suur osa linna elanikest olid samal päeval parasjagu Tamperes turul. Kahju oli märkimisväärne ja sündmus mõjutas edaspidist elu pikka aega. Tulekahju tagajärjel jäi 11 000 inimest kodutuks, 27 sai surma ja sadu vigastada.

Friedrich Wilhelm Argelander, Turu kuningliku akadeemia astronoom, viibis tulekahju ööl Vartivuori observatooriumis Vartiovuorenmäkis. Tulekahju tõttu pidi ta lõpetama oma poolelioleva tegevuse. Ta kirjutas oma observatooriumi logisse: "Täna katkestas vaatlused kohutav tulekahju, mis tegi Turu tuhaks". Observatoorium, mis paiknes künka tipul, jäi terveks ning töö jätkus 9. septembril. Kuna ülejäänud akadeemia oli saanud tules tugevasti kahjustada, viidi ülikooli haldustegevuseks hädavajalik tegevus üle observatooriumi. Enamik Soome arhiive, sealhulgas peaaegu kogu keskaega puudutav materjal, hävisid tules.

Tulekahju ajal ja mõnda aega pärast seda oli Turu Soome suurim linn, mistõttu tulekahju oli Soome jaoks rahvuslik katastroof. Tulekahju tagajärjel koliti Turu Kuninglik Akadeemia Helsingisse, Soome Kindralkubermangu uude pealinna.

Pärast tulekahju vastutas linna restaureerimise eest Soome kindralkubermangu kindralkuberner Arseni Zakrevski. Tema ettepanekul valis Soome senat Turu linna uue üldplaneeringu koostajaks arhitekt Carl Ludvig Engeli. Turu kesklinn põhinebki suures osas Engeli üldplaneeringul, mis kiideti heaks 15. detsembril 1828. Turu kesklinna suurimad hooned, Akatemiatalo ja Turu toomkirik, remonditi, ning mõned teised hooned, nagu vana raekoda ja suhkruvabrik, ehitati uuesti üles. Turu üldplaneering mõjutas oluliselt teiste Soome linnade hilisemat väljanägemist.

Tänu asukohale ainsana tulekahjust täielikult pääsenud Luostarinmäki linnaosa võeti kaitse alla ning 1940. aastal avati seal käsitöö vabaõhumuuseum.


Luostarinmäe Käsitöömuuseum

Luostarinmäe Käsitöömuuseum (soome keeles Luostarinmäen käsityöläismuseo, rootsi keeles Hantverksmuseet på Klosterbacken) on Soomes Turus asuv vabaõhumuuseum.

Muuseum koosneb 18 ajaloolisest kvartalist, mis on pärit 18. ja 19. sajandist ning säilinud algupärasel asukohal.

Tänu asukohale elas Luostarinmäki 1827 terviklikult üle Turu linna suure tulekahju. 1940. aastaks, mil see paik muuseumiks muudeti, oli see Turu ainus vana säilinud elamurajoon. Muuseumis on muuhulgas välja pandud kaasaegne käsitöö.

1984. aastal pälvis Luostarinmäe Käsitöömuuseum ainsa paigana Fennoskandias rahvusvahelise Golden Apple'i turismiauhinna.


Friedrich Wilhelm Argelander

Friedrich Wilhelm August Argelander (22. märts 1799 – 17. veebruar 1875) oli Saksa astronoom. Ta on tuntud oma otsuste poolest, mis puudutavad tähe heledust, asukohti ja vahemaid.


Arseni Zakrevski

Krahv Arseni Andrejevitš Zakrevski (13/24. september 1783 või 1786 – 11/23. jaanuar 1865 Firenze) oli vene riigitegelane, Venemaa Keisririigi siseminister 19. aprillist 1828 kuni 19. novembrini 1831.


AS Postimees Grupp

AS Postimees Grupp (varasemate nimedega AS Postimees ja AS Eesti Meedia) on aastal 1991 asutatud Baltikumi suurim meediakontsern, mis peamiselt toodab trüki- ja veebimeediat, tele- ja raadiosaateid, haldab kuulutusteportaale ja pakub trükiteenust.

Meediakontserni omanik on Margus Linnamäele kuuluv ettevõte UP Invest. 2020. aastal loodi eraldi ettevõttena Duo Media Networks, kuhu alla viidi järgneval aastal tele- ja raadiokanalid.

AS Postimees Grupi käive oli 2021. aastal 29,1 miljonit eurot ja kahjum 5,1 miljonit eurot.


Hovawart

Hovawart on Saksa töökoeratõug, mille nimi on pärit keskülemsaksakeelsetest sõnadest Hova/Hof ja Wart/Wächter, eesti keeles 'hoovivaht/õuevalvur'. FCI järgi kuulub see tõug teise rühma 2. alarühma molossid ja tõustandardi number on 190. Väidetavalt on vanim seni leitud kirjalik viide tõule pärit Schwarzwaldist aastast 1210, kui slaavlaste rünnaku ajal päästis hoovikoer Eike von Repkowi. (vt Saksi peegel, Der Sachsenspiegel 1274)


Manfredonia laht

Manfredonia laht (itaalia keeles Golfo di Manfredonia) on Itaalias Apuulias Aadria mere lõunaosas asuv laht.

Laht piirneb loodes Gargano poolsaarega, mille tipus asuv Gargano neem on lahe põhjatipp, ning lõunas Ofanto jõe suudmega. Gargano poolsaar ulatub merepinnast kuni kilomeetri kõrgusele, edelarannik on lauge.

Enam kui 60 km pikkuse rannajoonega lahte suubuvad Candelaro, Cervaro ja Carapelle jõed. Laht on saanud nime idasopis asuva Manfredonia asula järgi, mis on suurim lahe rannikul olev asula.

Lahe edelarannik on üldiselt soine.


Sony BMG

Sony BMG Music Entertainment oli plaadifirma, mis oli Ameerika Sony korporatsiooni ja Bertelsmann AG ühisettevõte. Firma järeltulija Sony Music Entertainment ainus omanik on Ameerika Sony korporatsioon.


Saksa Klubi

Saksa Klubi (saksa keeles Deutscher Klub) oli aastail 1932–1933 Eestis tegutsenud rahvussotsialistlik organisatsioon.

Klubi registreeriti Kohtu- ja siseministeeriumis 24. märtsil 1932 (RTL 1932, 38), seda juhtis Emil Musso. Liikmed kuulusid saksa vähemusrahvusse, algul oli neid 90, sulgemise eel 128.

Klubi asutati kultuur-esteetiliste eesmärkidega, millest tähtsaim oli saksa vaimu värskendamine, milleks andis süüte rahvussotsialistlik liikumine Saksamaal. Klubi liikmed kohtusid kord nädalas ja vahetasid mõtteid rahvussotsialismi ideoloogia teemal. Vapsidesse suhtusid nad pooldavalt ja arvestasid nendepoolse heatahtliku suhtumisega võimuletuleku korral.

Klubi suleti ja tema varandus võeti aresti alla kuni kaitseseisukorra kestvuseni Sisekaitseülema otsusega 5. detsembrist 1933, kuna "nimetatud klubi on oma tegevliikmete kaudu arendanud viimasel ajal Eesti Vabariigi huvide vastast tegevust, õhutades ja organiseerides liikumist, mille tagajärjel Eestis on leidnud aset vähemusrahvaste poliitiliste koondiste tegevuse mõjutamine sihis, mis võib saada hädaohtlikuks ühiskondlikule julgeolekule ja juba nüüd on tekitanud seltskondlikku ärevust". Ühtlasi saadeti laiali saksa vähemusrahvuse kultuurnõukogu ja määrati selle uued valimised.

9. detsembril 1933 otsustas sisekaitseülem Emil Musso koos Victor zur Mühleni, Ernst Turmanni, Hans Schulmanni ja Otto Halleriga kaitseseisukorra piirkonnast välja saata, kuna nad "on kaitseseisukorra piirkonnas Tallinnas organiseerinud ja arendanud Eesti Vabariigi huvide vastu sihitud liikumist, mõjutanud ja õhutanud vähemusrahvuse poliitilisi koondusi tegevusele, mis tekitanud seltskondlikku ärevust, ja peale selle Otto Haller, Emil Musso ja Hans Schulmann organiseerinud seaduslikus korras registreerimata koondise "Balti Vendluse" ja võtnud osa selle konspireeritud tegevusest".

17. oktoobril 1934 otsustas Rakvere-Paide Rahukogu Emil Musso 8 kuuks vanglasse saata.


Pico de São Tomé

Pico de São Tomé on tegevvulkaan São Tomé ja Príncipes, selle riigi kõrgeim mägi, mille kõrgus on 2024 meetrit. Vulkaan asub São Tomé saare keskelt lääne pool, Oba looduspargis.


Gioia Tauro laht

Gioia Tauro laht (itaalia keeles Golfo di Gioia Tauro; ladinakeelsed nimed Sinus Brutius või Brutiorum Sinus) on laht Itaalias Türreeni mere Calabria rannikul.

Lahte suubuvad Mésima, Budello, Petrace ja Sfalassà jõed.

Jõe kallastel asuvad põhjast lõunasse Ricadi, Joppolo, Nicotera, Rosarno, San Ferdinando, Gioia Tauro, Palmi, Bagnara ja Scilla.

Laht on saanud nime rannikul asuva Gioia Tauro asula järgi.


Meelis Põdersoo

Meelis Põdersoo (sündinud 9. mail 1984 Jõgeval) on eesti näitleja.

Teatripisiku sai ta Jõgeva Gümnaasiumi kooliteatrist Liblikapüüdja.

Ta lõpetas Eesti Muusika- ja Teatriakadeemia lavakunstikooli 2008. aastal 23. lennu. Töötab VAT Teatris alates 2008. aastast.


Eesti Kutsemuusikute Ühing

EKÜ eelkäijad olid Eesti Orkestrantide Ühing ja Eesti Muusikute Ühing.

EKÜ juures tegutses ka sümfooniaorkester.


Eesti Muusika Infokeskus

Eesti Muusika Infokeskus (lühend EMIK) on aastast 1995 tegutsev asutus, mille asutasid 15 süvamuusikaga tegelevat institutsiooni.

EMIKi põhieesmärk on nende kodulehe järgi "eesti süvamuusika tutvustamine ja propageerimine nii kodu- kui ka välismaal, kogudes ja levitades infot eesti heliloojate ja nende teoste, muusikaorganisatsioonide ja -sündmuste, interpreetide ja muusikakollektiivide kohta".

Aastast 1999 on EMIK Rahvusvahelise Muusikainfokeskuste Liidu (International Association of Music Information Centres, IAMIC) liige.


Eesti Muusika- ja Fonogrammitootjate Liit

Eesti Muusika- ja Fonogrammitootjate Liit oli aastal 2001 Tallinnas asutatud liit, mille eesmärk oli esindada muusika- ja fonogrammitootjaid, kaitstes ühtlasi ka nende õigusi ja majanduslikke huvisid. Aastal 2006 on äriregistri andmeil liit kustutatud.


Kobryn

Kobryn (valgevene keeles Кобрын, eesti transkriptsioonis Kobrõn) on linn Valgevenes Bresti oblastis, Kobryni rajooni halduskeskus.

Linnas on 9 keskkooli, 2 spordikooli, internaatkool, muusikakool ja põhikool. Linnas on ka kultuurimaja, kaks kino ja kaks raamatukogu.

Vaatamisväärsusteks on vanalinn, katoliku kirik (1843), XIX sajandil ehitatud sünagoog ja postkontor, XVIII sajandist pärinev klooster, endise Tiesenhausenite mõisa juures asunud park aastast 1768 ja õigeusu kirikud.


Eesti Muusika Kuukiri

Eesti Muusika Kuukiri oli aastal 1929 ilmunud muusikaajakiri, mida andis välja Muusikalise Hariduse ja Kultuuri Edendamise Selts.

Ajakirjas avaldati artikleid näiteks muusikateooria, -esteetika ja rahvamuusika kohta.

Ajakirja peatoimetaja oli Miina Härma.


Moskva ringtee

Moskva ringtee (vene keeles Московская кольцевая автомобильная дорога; lühend МКАД) on ringtee, mis kulgeb praegu osaliselt (algselt aga täielikult) mööda Moskva linna administratiivset piiri.

Moskva ringtee rajati 1940. aastatel, rekonstrueeriti 1950.–1960. aastatel ja uuesti 1990. aastatel. 2011. aastal teatasid Moskva linnavõimud kavast järjekordselt ringteed ulatuslikult uuendada.

Moskva ringteel puuduvad samal tasandil ristumised teiste sõiduteedega. Mõlemas suunas on rajatud viis sõidurada. 2011. aasta seisuga oli ringtee läbilaskevõime 9000 masinat tunnis, maksimaalne lubatud kiirus on 100 kilomeetrit tunnis.


Eesti muusika päevad

Eesti muusika päevad (EMP) on 1979. aastast toimuv muusikafestival, mida korraldab Eesti Heliloojate Liit. Festivali eesmärk on pöörata tähelepanu Eesti heliloojate loomingule, seetõttu esitataksegi festivalil peamiselt Eesti uut muusikat. Eesti muusika päevad kõige pikema ajalooga siiani toimuv muusikafestival Eestis.

Esimene, 1979. aastal toimunud festival kandis nimetust Nõukogude Eesti muusika festival. Hiljem on festivali nimetus olnud ka Tallinna muusikafestival (1981), Nõukogude Eesti muusika festival (1984), Kolm õhtut eesti muusikaga (1986, NSV Liidu Heliloojate Liidu VII kongressi eel) ja Eesti muusika festival. Nimetust Eesti muusika päevad kannab festival 1991. aastast. 1993. aastast on festival toimunud igal kevadel.

Festivali kunstilised juhid on olnud Raimo Kangro, Mare Põldmäe, Timo Steiner (2002. aastast), Ülo Krigul (2004–2014) ja Helena Tulve (2015. aastast).


Novomoskovski ringkond

Novomoskovski ringkond (vene keeles Новомосковский административный округ, lühend НАО) on üks Moskva 12 haldusringkonnast, mis moodustati 1. juulil 2012 seoses linna halduspiiride laiendamisega.

Desjonovskoje Filimonkovskoje Kokoškino Maruškinskoje Mosrentgen Rjazanovskoje Sossenskoje Štšerbinka Vnukovskoje Voskressenskoje


Napoli laht

Napoli laht (itaalia keeles Golfo di Napoli) on laht Itaalias Türreeni mere Calabria rannikul.

Umbes 15 km laiune laht asub Edela-Itaalias Campania maakonnas Napoli provintsis. Lahe põhjakaldal asuvad Napoli ja Pozzuoli, rannikust umbes 5 km kaugusel idas asub Vesuuvi vulkaan. Lahe lõunakaldal eraldab Sorrento poolsaar Napoli lahte lõuna pool asuvast Salerno lahest.

Lahes asuvad Capri, Ischia, Nisida, Procida ja Vivara saared. 195 km pikkuse rannajoonega lahe kallastel on 28 sadamat.

Napoli lahe ääres asuvad UNESCO maailmapärandi nimistusse kantud Pompei, Herculaneumi ja Torre Annunziata arheoloogilised piirkonnad.

Napoli lahel peeti 1960. aasta suveolümpiamängude purjeregatt.

Rahvusvahelise Aatomienergia Agentuuri väitel asetas nõukogude November-klassi ründe-tuumaallveelaev 10. jaanuaril 1970 Napoli lahte 20 tuumalõhkepeaga varustatud meremiini. Lõhkepead arvatakse olevat merepõhjas tänini.


Tartu seiklused

"Tartu seiklused" on 1943. aastal esilinastunud Suurbritannia spioonifilm teise maailmasõja teemal, kus peaosa mängib Robert Donat. See oli oma aja kohta tüüpiline patriootiline film, kus sakslasi kujutatakse kergesti korrumpeeritavatena, kuna nad ihkavad naisi võrgutada ja saavutada isiklikke hüvesid.

Suurbritannias oli see film tuntud kui "The Adventures of Tartu" või "Tartu" ning Ameerika Ühendriikides kui "Sabotage Agent". Film on ingliskeelne ning selle režissöör on Harold S. Bucquet ja produtsent Irving Asher. "Tartu seiklused" valmis Metro-Goldwyn-Mayeri stuudios ja seda levitas sama ettevõte. Filmi stsenaristid on John C. Higgins, kes kirjutas süžee, ja John Lee Mahin, Howard Emmet Rogers ning Miles Malleson, kes tiitrites ei kajastunud. Peaosades on Robert Donat, Valerie Hobson, Walter Rilla ja Glynis Johns. Suurbritannias näidatud versioon kestis 111 minutit ja Ameerika Ühendriikide versioon 103 minutit.


Eesti Muusikateaduse Selts

Aastast 2004 on EMTS assotsieerunud Eesti Teaduste Akadeemiaga.

EMTS annab muu hulgas välja rahvusvahelist ja eelretsenseeritavat aastaraamatut "Res musica".


Montaaž

Montaaž on protseduur filmi valmistamisel, kus mitmed lühikesed klipid liidetakse kokku üheks terviklikuks tükiks, filmiks.

Mõiste võttis kasutusele Sergei Eisenstein, vanasti kasutasid Vene filmirežissöörid seda kui sünonüümina loomingulisele töötlusele. Prantsusmaal tähendas sõna montage lihtsalt lõikamist. Termin montaaži järjestus on peamiselt kasutusel Briti ja Ameerika filmistuudiote juures. Montaažide järjestusega üritatakse enamasti viia tegevus ajaliselt õigesse ritta, mitte ei püüta luua sümboolilist tähendust, nagu seda on Nõukogude mõistes.


DrumAttack

DrumAttack on eesti trummarite duo, mille moodustavad Hele-Riin Uib ja Laura Välja.

Eesti Laul 2013 esitavad nad koos Teele,Tuuli ja ULA-ga laulu "Ring the Alarm".


Suceava

Suceava (saksa Suczawa, ungari Szucsáva) on linn Rumeenias, Suceava maakonna halduskeskus. Linn asub ajaloolises Bukoviina piirkonnas.


Zubtsovi rajoon

Zubtsovi rajoon on haldusüksus Venemaal Tveri oblasti lõunaosas.

Rajoonis on Zubtsovi linn ja 7 küla-asundust 272 külaga.

Rajooni läbivad Moskva-Riia maantee ja raudtee.


Urziceni

Urziceni on linn Rumeenias Ialomița maakonnas. Linn asub ajaloolises Munteenia piirkonnas.

Urzicenit on esmamainitud 1596. aastal. Linnaõigused sai Urziceni 1895. aastal.


Eesti Sotsioloogide Liit

Eesti Sotsioloogide Liit (lühend ESL) on 1999. aastal asutatud liit, mis ühendab kutselisi sotsiolooge ja teisi sotsioloogiaga seotud või selle vastu huvi tundvaid inimesi.

Eesti Sotsioloogide Liit on 1990. aastal asutatud Eesti Akadeemilise Sotsioloogide Liidu õigusjärglane. Ühingu eesmärgiks on oma liikmete ning Eesti sotsioloogia ja sotsiaalteaduste edendamine.

Põhikirja järgi on liidu eesmärkide seas: koondada sotsioloogiaga tegelevaid inimesi Eestis; edendada sotsiaalsete protsesside teaduslikku uurimist Eestis; tutvustada eesti sotsioloogide uurimistulemusi ja tegevussuundi väljaspool Eestit; tõsta sotsioloogiliste uuringute osatähtsust Eesti ühiskonnale oluliste programmide ja otsuste väljatöötamisel; aidata kaasa sotsioloogilise harituse edendamisele Eestis; osaleda kutseliste sotsioloogide ettevalmistuses ja täiendõppes; korraldada infovahetust Eesti sotsioloogide vahel, aidata kaasa uuringutulemuste avalikustamisele ning sotsioloogiliste teadmiste levitamisele avalikkuses; hoida Eesti sotsioloogiliste uuringute korraldamise põhireeglistikku vastavuses rahvusvaheliselt heakskiidetud nõuetega; kaitsta Eesti sotsioloogide professionaalseid huve. Eesti Sotsioloogide Liidu tegevust juhib alaliselt juhatus. 2023. aasta aprilli seisuga kuuluvad liidu juhatusse president Mai Beilmann (Tartu Ülikool), asepresidendid Anu Masso (Tallinna Tehnikaülikool) ja Tõnis Saarts (Tallinna Ülikool) ning juhatuse liikmed Veronika Kalmus (Tartu Ülikool), Rein Murakas (Tartu Ülikool), Signe Opermann (Tartu Ülikool), Marit Rebane (Tallinna Tehnikaülikool), Kristjan Silm (Tartu Ülikool), Tõnis Stamberg (Turu-uuringute AS) ja Sten Torpan (Tartu Ülikool / Kaitseväe Akadeemia).

Eesti Sotsioloogide Liidu presidendid on olnud Mikko Lagerspetz, Leif Kalev, Marju Lauristin, Triin Vihalemm, Veronika Kalmus ja Airi-Alina Allaste. Juhatusse on varem kuulunud Kadri Aavik, Mare Ainsaar, Airi-Alina Allaste, Malin Sofia Joons, Aivar Joorik , Kaarel Haav, Leeni Hansson, Kairi Kasearu, Aare Kasemets, Marika Kirch, Juhan Kivirähk, Krista Loogma, Oliver Nahkur, Kati Orru, Ivi Proos, Erle Rikman, Ellu Saar, Indrek Tart, Katrin Tiidenberg, Avo Trumm, Peeter Vihalemm, Triin Vihalemm.

Eesti Sotsioloogide Liit kuulub sotsioloogide rahvusvahelistesse ühendustesse European Sociological Association (ESA) ja International Sociological Association (ISA) ning on Eesti Teaduste Akadeemiaga assotsieerunud ühendus.


Svilengrad

Svilengrad on linn Bulgaarias Haskovo piirkonnas.

Osmanite valitsemisajal kandis see nime Cisr-i Mustafapaşa (Mustafa paša sild).


Kastaniés

Kastaniés on asula Kreekas Ida-Makedoonia ja Traakia piirkonnas, Türgi piiri lähedal.

Aastal 2011 elas seal 1059 inimest.


Merle Sild

Merle Sild (sündinud 7. märtsil 1960) on eesti maalikunstnik ja romaanikirjanik.

Merle Sild kasvas Tartus, õppis Tartu Lastekunstikoolis Silvia Jõgeveri ja Laine Puki käe all ja lõpetas Tartu 8. keskkooli Vello Saage kirjandusklassi. Õppis Tartu Ülikoolis õigusteadust ja saksa keelt. 2015 aastal astus ta Plymouthi Kunstiülikooli ja lõpetas selle magistrikraadiga maali, joonistamise ja graafika erialal. Elab Inglismaal ja on meisterlikkuse eest pälvinud Devoni kunstnike ühingu aukirja. On elanud ka Hispaanias ja Soomes.


Eesti Noorsootöö Keskus

Eesti Noorsootöö Keskus (ENTK) oli aastatel 1999-2020 Haridus- ja Teadusministeeriumi haldusalas tegutsenud riigiasutus.

Eesti Noorsootöö Keskus asutati 29. augustil 1999 tollase Haridusministeeriumi halduses oleva asutusena noorsootöö suunamiseks ja korraldamiseks. 1. septembrist 1999 võttis üle Eesti Noorsoo Algatuskeskuse poolt riigile võetud lepingulised õigused ja kohustused. Keskus korraldas muu hulgas noorte infomessi Teeviit.

1. augustil 2020 läksid Eesti Noorsootöö Keskuse teenused üle Haridus- ja Noorteametisse, mis loodi Sihtasutus Innove, Sihtasutus Archimedese, Hariduse Infotehnoloogia Sihtasutuse ning Eesti Noorsootöö Keskuse teenuste põhjal.


Alexandroúpoli

Alexandroúpoli on linn Kreekas Ida-Makedoonia ja Traakia piirkonnas.

1920. aastani oli linna nimi Dedeağaç.


Siret (eesnimi)

Siret on eesti naisenimi.

2020. aasta 1. jaanuari seisuga oli Eestis eesnimi Siret 769 naisel. Siret on levikult 221. naisenimi.

Nime Siret kandja oli keskmiselt 36 aasta vanune (mediaanvanus oli samuti 36). Kõige populaarsem oli eesnimi Siret vanuserühmas 35–39, kus neid oli 10 000 elaniku kohta 14,13.

Kõige populaarsem on eesnimi Siret Põlva maakonnas, kus neid on maakonna 10 000 elaniku kohta 14,05.


Eesti Trükitööstus

Eesti Trükitööstus oli aastatel 1973–1990 Tallinnas tegutsenud tootmiskoondis.

Tootmiskoondis moodustati 1973 Polügraafiatööstuse Peavalitsusest, ENSV Ministrite Nõukogu 28.03.1973 määruse nr 135 ja ENSV Ministrite Nõukogu Presiidiumi 26.03.1973 protokolli nr 14 alusel likvideeriti Polügraafiatööstuse Peavalitsus ja moodustati ENSV Ministrite Nõukogu Riikliku Kirjastuste, Polügraafia ja Raamatukaubanduse Komitee Tootmiskoondis "Eesti Trükitööstus".

Tootmiskoondisse kuulus 18 riigitrükikoda (sh trükikoda Kiir, Paide Trükikoda, Valgatrükk, Ühiselu, Täht, Kaevur, Saarte Trükikoda, Punane Täht, Oktoober, Tartu Trükikoda) ehk peaaegu kõik Eesti NSV riigitrükikojad. Tootmiskoondisse ei kuulunud ainult EKP Keskkomitee trükikoda ja üksikud ametkondlikud trükikojad.


Kingston upon Hull

Kingston upon Hull (kasutatakse ka lühinime Hull) on linn Suurbritannias Inglismaal East Riding of Yorkshire'i tseremoniaalkrahvkonnas.


Stockholmi Eesti Meeskoor

Stockholmi Eesti Meeskoor oli aastal 1944 asutatud meeskoor.

Asutamise ajal kandis koor nime Eesti Noorte Meeste Kristliku Ühingu meeskoor.

Koori kõrgaeg oli 1960. ja 1970. aastatel, mil tehti kaks kontserdireisi USAsse (aastal 1963) ja Kanadasse (aastal 1969). Aastal 1978 anti kontserte näiteks Suurbritannias ja Hollandis.


Stockholmi Eesti Naiskoor

Stockholmi Eesti Naiskoor oli aastal 1968 asutatud naiskoor.

Koori on juhatanud teiste seas Hilma Nerep-Mossin, Harri Kiisk.


Stockholmi Eesti Seltsi Segakoor

Stockholmi Eesti Seltsi Segakoor oli aastal 1944 Juhan Aaviku asutatud segakoor.

Koori on juhatanud peale Juhan Aaviku ka Verner Nerep, Harri Kiisk.


Pärnu Muuseum

Pärnu Muuseum on muuseum Pärnu linnas aadressil Aida tänav 3. Muuseumi haldab alates 2015. aastast SA Pärnu Muuseum, mille asutasid Kultuuriministeerium ja Pärnu linn, kelle nimel teostab asutajaõigusi Pärnu Linnavalitsus.

Muuseumi põhiülesanne on põhikirja järgi koguda, säilitada ja vahendada Pärnumaa kultuuripärandit ning tugevdada Pärnumaa kultuuri-, haridus- jaturismialast konkurentsivõimet.

Muuseumi filiaal on Koidula Muuseum.

Alates 2020. aasta novembrist asub Punases tornis muuseumi Pärnu ajalugu tutvustav ringpanoraamkinoga külastuskeskus.


TLÜ Eesti Pedagoogika Arhiivmuuseum

TLÜ Eesti Pedagoogika Arhiivmuuseum (lühend EPAM) on Tallinna Ülikooli struktuuriüksus aadressil Rävala puiestee 10, mis kogub ja talletab haridus- ja kooliloolisi materjale.


Baieri hertsogkond

Baieri hertsogkond (saksa keeles Herzogtum Baiern) (907–1623) oli ainus hõimuhertsogkond Ida-Frangi riigi ja Saksa-Rooma riigi alguspäevadest, mis säilitas nii oma nime kui ka enamiku oma territooriumist.

Saksa-Rooma keisrite reas oli ainult Ludwig IV (1328–1347) seotud hertsogkonnaga; Baieri oli enamasti opositsiooni tugipunkt, eriti Welfid aastatel 1070–1180. Viimases vastasseisus hertsog Heinrich Lõvi ja Hohenstaufenist keisri Friedrich I vahel oli Friedrich võidukas ja võttis Heinrichilt tema läänid. Baieri läks siis Wittelsbachidele, kes hoidsid seda aastani 1918.


Cosmopolis

Cosmopolis on linn Washingtoni osariigis USA-s "Cosmopolis" on Paul Bourget' romaan aastast 1892 "Cosmopolis" on selle romaani alusel valminud film aastast 1920 "Cosmopolis" on Don DeLillo romaan aastast 2003 "Cosmopolis" on DeLillo raamatu alusel tehtud David Cronenbergi film aastast 2013 Cosmópolis on munitsipaliteet São Paulo osariigis Brasiilias


Eesti Maaparandajate Selts

EMSil on osakond – Eesti Drenaaži- ja Kultuurtehnikaühing (EstCID) – mis on aastast 2001 ülemaailmse vihmutuse ja maaparanduse organisatsiooni (International Commission on Irrigation and Drainage) (ICID) liige.


Maaparanduse Ehitusjärelevalve- ja Ekspertiisibüroo

MEEB moodustati 1992 Eesti Maaparandusprojekti ekspertiisi ja tehnilise järelevalve osakonna baasil.


Maaparandusbüroo

2010. aastal moodustasid Maaparanduse Ehitusjärelevalve- ja Ekspertiisibüroo, Taimetoodangu Inspektsioon ja 13 piirkondlikku maaparandusbürood ühise asutuse – Põllumajandusameti.


Tecumseh (Oklahoma)

Tecumseh on linn Ameerika Ühendriikides Oklahoma osariigis Pottawatomie' maakonnas.

Linn sai nime šooni hõimupealiku Tecumseh' järgi.


Kłodzko

Kłodzko (saksa Glatz) on linn Poola edelaosas Alam-Sileesia vojevoodkonnas, Kłodzko maakonna ja Kłodzko valla halduskeskus. Linn asub Kłodzko oru keskosas Nysa Kłodzka jõe ääres.

Kłodzko sai linnaõigused 1233. aastal.


Ruta Arumäe

Ruta Arumäe (neiupõlvenimega Ruta Eier; 19. aprillil 1976 – 19. detsember 2021) oli eesti majandusanalüütik.


Kudowa-Zdrój

Kudowa-Zdrój (saksa Bad Kudowa) on linn Poolas Alam-Sileesia vojevoodkonnas Kłodzko maakonnas. Kudowa-Zdrój kesklinn asub Tšehhi piirist ligi kahe ja poole kilomeetri kaugusel.

Kudowa-Zdrój on kuurortlinn.

Asulat on esmamainitud 1354. aastal. Kuni 1945. aastani oli Saksamaa koosseisus. Linnaõigused sai Kudowa-Zdrój 1945. aastal.


Uus Tallinna Trio

Uus Tallinna Trio on aastal 1997 loodud ansambel (trio). Ansambli moodustavad Marrit Gerretz-Traksmann (klaver), Harry Traksmann (viiul) ja Kaido Kelder (tšello).

Uus Tallinna Trio eelkäija oli Maruka Trio, kuhu kuulusid viiuldaja Ruth Haav, Kaido Kelder ja Marrit Gerretz-Traksmann.

Ansambel on viljelenud peamiselt 18. ja 19. sajandi muusika teoseid.

Ansambel on pälvinud auhindu nii rahvusvahelistelt kui ka Eesti-sisestelt konkurssidelt, näiteks 1998. aastal võideti konkurss-festivalil "Con Brio" esikoht.


Talpaki

Talpaki (vene Талпаки, saksa Taplacken, leedu Toplaukiai) on asula Gvardeiski rajoonis Kaliningradi oblastis Venemaal.


Dovre

Dovre küla on Dovre valla halduskeskus. Dovre liin ehk Dovrebanen on 492 km pikkune raudteeliin. Dovre piirkond on eri maakondades asuvate Dovre valda, Folldali valda ja Oppdali valda ühendav piirkond. Dovre rahvuspark on rahvuspark Norras Hedmarki ja Opplandi maakonnas. Dovre vald on vald Norras Opplandi maakonnas.


Kárášjohka

Kárášjohka (põhjasaami keeles Kárášjohka, soome keeles Kaarasjoki, norra keeles Karasjok) on linn Norra kirdeosas Finnmargi maakonnas, Kárášjohka valla keskus.


Tallinna Trio

Tallinna Trio oli aastatel 1971–1991 tegutsenud ansambel (trio). Ansambli moodustasid Jüri Gerretz (viiul), Toomas Velmet (tšello) ja Valdur Roots (klaver).

Ansambli repertuaari moodustasid muusikapalad 17. sajandist nüüdisajani.

Peale Eesti esines ansambel ka nt Soomes, Tšehhoslovakkias, Ungaris.


Rakvere Piiritusetehas AS

AS Rakvere Piiritustehas oli Eesti piiritusetootmisettevõte, mis tegutses Rakveres 19. sajandi lõpust 2009. aastani.

Rakvere Piiritustehas oli 2000. aastatel ainuke Eesti piiritusetootja. Tehas suutis toota päevas kuni 15 000 liitrit piiritust. Piiritusetehases 1939. aastal toodetud piiritus on kantud Guinnessi rekordite raamatusse kui kõige kangem (98%) ja puhtam piiritus. Rakvere Piiritusetehas kuulus maailmasõdade vahel Kartuliühingute Liitu ja iseseisvuse taastamise järel Viina Liitu.


Tallinna Linna I Tütarlaste Gümnaasium

Tallinna Linna I Tütarlaste Gümnaasium oli Tallinnas aadressil Narva maantee 1 asunud kool.

Linna-tütarlastekoole, saksakeelseid avalikke teise astme õppeasutusi asutati kohaliku magistraadi või linna koolikolleegiumi poolt tütarlastele parema hariduse andmiseks. 19. sajandi algusaastatel reorganiseeriti Tallinnas, Tartus, Pärnus ja Kuressaares varem tegutsenud tütarlastekoolid linna-tütarlastekoolideks.

Tütarlaste haridusasutuse ajalugu ulatub aastasse 1852, mil Tallinna Suure Tütarlastekooli (Tallinna kolme tütarlaste elementaarkooli ja linna tütarlastekooli 1821. aastal asutatud ühenduse) kolme viimase klassi baasil moodustati Tallinnas Pühavaimu tänaval Eesti esimene avalik tütarlaste keskkool – Tallinna Kõrgem Linna-Tütarlastekool. Õppekeel oli saksa keel, õppeaeg 1852–1858 kolm aastat (kolm klassi), 1858–1861 neli aastat (neli klassi) ja 1861–1915 seitse aastat (viis klassi). Õpetati üldaineid, loodus- ja usuõpetust, ajalugu, geograafiat ning saksa ja prantsuse keelt. Algkooli- ja koduõpetajate ettevalmistamiseks avati 1858. aastal pedagoogikaklass; kutsetunnistuse saamiseks pidi selle lõpetanu sooritama ülikoolis eksamid.

1890. aastal algas üleminek venekeelsele õppetööle ja aastatel 1906–1912 reorganiseeriti kõik II järgu linna-tütarlastekoolid, algul tütarlaste progümnaasiumiks ja seejärel tütarlastegümnaasiumiks

20. sajandi esimesel kümnendil koliti kool Lai tänav 25, endisse ja remonditud Vene sõjaväe kasarmuhoonesse. 1916. aastal organiseeriti Tallinna kõrgem 1. järgu tütarlastekool ümber Tallinna Tütarlaste Gümnaasiumiks ja 1919. aastast kandis see nimetust Tallinna Linna I Tütarlaste Gümnaasium. Kuna Tallinna Linna I Tütarlaste Keskkool ei suutnud enam kõiki soovijaid mahutada, asutati 1919. aastal Tallinna Linna II Tütarlaste Keskkool. Enamik õpilasi ja suurem osa õpetajaid võeti I Tütarlaste Keskkoolist (õpetajad olid ühised), koolidel oli ka ühine juhataja Anna Tõrvand-Tellmann. II Tütarlaste Keskkool töötas õhtupoolikul I Tütarlaste Keskkooli ruumides, Narva maantee 1

Pärast 1937. aasta haridusreformi nimetati kool Tallinna III Gümnaasiumiks, gümnaasiumi direktor oli aastatel 1928–1940 Ants Roos.

1940. aastal kandis õppeasutus nimetust Tallinna III Gümnaasium, III Reaalkool, seejärel Tallinna III keskkool. Tallinna III Keskkooli direktori kohusetäitja oli aastatel 1940–1941 Alice Haberman.


Ombrone

Ombrone (ladinakeelne nimi Umbro) on jõgi Kesk-Itaalias Toscana maakonnas Maremmas. Ombrone on pikkuselt (161 km) ja valgala suuruselt (3494 km²) Toscanas Arno järel teisel kohal.

Jõe läte on Chianti mägede (kõrgeim tipp 893 m) kagunõlval Castelnuovo Berardengas, umbes 420 meetri kõrgusel merepinnast. Jõgi suubub Türreeni merre Bocca d'Ombrones.

Ombrone tähtsamad lisajõed on Arbia, Merse, Orcia ja Trasubbie. Alamjooksul voolab jõgi umbes 12 km ulatuses Maremma looduspargi territooriumil.

Ombrone kallastel asuvad Castelnuovo Berardenga, Rapolano Terme, Asciano, Buonconvento, Murlo, Montalcino, Civitella Paganico, Cinigiano, Campagnatico, Scansano ja Grosseto.

Jõe keskmine vooluhulk on 32 m³/s. 1966. aasta 4. novembril, pärast mitmepäevast sadu, küündis äravool tasemeni 3500 m³/s.


Tallinna Sõber

Tallinna Sõber oli aastatel 1879–1895 Eestimaa rüütelkonna välja antud nädalaleht, mis oli suunatud talurahvale.

Lehe toimetaja oli Wilhelm Friedrich Eichhorn.

Lehte trükkis trükikoda Lindforsi pärijad.


Tallinna Saksofonikvartett

Tallinna Saksofonikvartett on aastal 1983 Olavi Kasemaa asutatud muusikakollektiiv (kvartett).

Aastast 1985 on kvarteti isikuline koosseis püsinud muutumatuna.

Kvartett on esinenud rahvusvahelistel muusikafestivalidel ja teinud kontserditurneesid.


Revalische Post-Zeitung

Ajalehe asutaja ja ühtlasi ka toimetaja (aastani 1707) oli Carl Philipp Grubb.

Ajaleht ilmus esmaspäeviti ja neljapäeviti.


Revaler Liedertafel

"Revaler Liedertafel" oli aastal 1854 Tallinnas asutatud lauluselts.

Lauluseltsi asutamise ajal koosnes see topeltkvartetist. Seltsi kõrge muusikaline tase saavutati Konstantin Türnpu juhendamise ajal. Esimene Türnpu juhendatud kontsert oli aastal 1895. Aastast 1927 (Türnpu surma-aasta) dirigeeris koori Johannes Gohse.


Eduard Aindt

Eduard-Voldemar Aindt (perekonnanimi ka Aint või Ant; 10. juuli 1883 Tartu – 7. detsember 1941 Sevurallag, Sverdlovski oblast, Venemaa) oli Eesti sõjaväelane (kapten), VR I/3.

Aindt teenis alates 1918. aastast suurtükiväelasena Eesti sõjaväes, olles 1919. aastal 1. kindluse raskesuurtükiväe divisjoni ülem. Ta arvati 1929. aastal reservi.

Ta teenis hiljem politseis ja võttis osa vabadussõjalaste liikumisest.

Aindt vahistati 14. juunil 1941. Ta suri vangilaagris Sverdlovski oblastis.


Valga Muusikakool

Valga Muusikakool on muusikakool Valgas aadressil Kesk tänav 22.

Kool alustas tööd 1922. aastal seitsme õpetaja ja 85 õpilasega ja tegutses Säde seltsimajas. Esimesed erialad, mida koolis õpetati, olid klaver, viiul ja laulmine. Teoreetilisi aineid käis Tartust õpetamas Juhan Simm, hiljem ka Eduard Oja.

1940. aastal muudeti Valga Muusikakool riiklikuks kooliks ja nimetati Valga Muusikaalgkooliks. Kool asus Vabaduse tänaval. Juhatajaks määrati Valga linnakiriku organist Osvald Mälk. 1945. aastast jätkas muusikakool Valga Keskkooli hoones ja seda nimetati Valga Muusika Üldhariduslikud Kursused. Juhatajana asus tööle Albert Puusta.

ENSV Kunstide Valitsuse 27. augusti 1949. aasta käskkirjaga asutati vabariikliku lastemuusikakoolide võrgu laiendamise käigus teiste seas ka Valga Muusikakool, mis tähendas sisuliselt, et muusikakursused nimetati lihtsalt ümber ja direktoriks määrati Albert Puusta.

1970. aastal asus koolijuhi kohale klaveriõpetaja Aime Lõhmus, kes pühendas oma energia jäägitult koolile ja juhtis muusikakooli kuni 2003. aasta sügiseni.

1992. aastast muutus Valga Muusikakool munitsipaalkooliks.

Alates 1995. aastast korraldatakse Valga Muusikakoolis klaveriansamblite festivali, mis on kasvanud populaarseks rahvusvaheliseks suurürituseks. Igal kevadel tähistatakse Valga-Valka muusikakooli ühiskontserdiga J. Cimze sünniaastapäeva.

Tänapäeval tegutsevad kooli juures nt bigbänd, vibrafoniansambel, tüdrukute Väike Viisikoor.


Valga Muuseum

Valga Muuseum on 1955. aastal asutatud muuseum, mis 2015. aastast tegutseb Valga linna munitsipaalasutusena. Varem haldas seda Eesti Kultuuriministeerium. Valga Muuseumi hoone asub Valgas aadressil Vabaduse tänav 8.

Valga Muuseum asub Valga kesklinnas 1911. aastal ehitatud hilisjuugendi stiilis "Säde" seltsi majas, mille projekteeris üks esimesi eesti soost arhitekte Georg Hellat.

Muuseum asutati 1955. aastal rajoonidevahelise koduloomuuseumina.

Muuseum kogub, uurib, säilitab ja tutvustab Valga linna ja Valga maakonna inimeste ning nende elukeskkonnaga seotud ajaloolis-kultuurilise väärtusega materjale.

Püsinäitus muuseumi teisel korrusel kajastab Valgamaa ja Valga linna ajalugu muinasajast 20. sajandini.

Loodussaalis saab näha Eesti loomi ja linde, hundiurgu, Helme koobast jms. Muinasaega kujutavas saalis saab tutvuda muinasaegse linnusega ja paljude Valgamaalt leitud muististega. Ajalooekspositsioon annab lühiülevaate linna ja maakonna ajaloost. Lähemalt tutvustatakse õigeusu kiriku ajalugu, olümpiavõitja Alfred Neulandi saavutusi, Paju lahingu ja Stalini-aegsete repressioonidega seotut ning Valga raudteesõlme arengut. Osa püsinäitusest käsitleb igapäevaelu Nõukogude okupatsiooni ajal.


Enn Liba

Enn Liba (sündinud 18. juunil 1946 Võrus ) on eesti koolijuht, endine Kambja Ignatsi Jaagu Põhikooli direktor.

1963. aastal lõpetas ta Tartu 5. Keskkooli. 1968. aastal lõpetas ta Tartu Riikliku Ülikooli füüsika-matemaatikateaduskonna füüsikaõpetaja kutsega, 1987. aastal aga lõpetas Tartu Riikliku Ülikoolo psühholoogia eriala.

Alates 1968. aastast töötas Enn Liba Nõo Keskkooli füüsika-, astronoomia- ja elektrotehnika õpetajana. Aastatel 1982–1989 oli ta Nõo Keskkooli direktor.

1994–2016 oli ta Kambja Ignatsi Jaagu Põhikooli direktor. Kambja põhikooli direktorima algatas ta koolis arvuti- ja usuõpetuse tunnid, hiljem ka religiooniõpetuse .

Enn Liba kuulub mitmesse haridusalaseltsi ja ühendusse ning on avaldanud publitsistikat. Enn Liba on B. G. Forseliuse Seltsi liige. 2012. aastal valiti ta neljaks aastaks EELK Kambja koguduse nõukokku.

Liba oli 2013. aastani Eesti Konservatiivse Rahvaerakonna (varasema Eestimaa Rahvaliidu) Tartumaa ühenduse liige.

Tegevuse eest koolidirektorina ja kohaliku elu edendajana on talle antud Tartumaa teenetemärk (2013) ja Valgetähe IV klassi teenetemärk (2005) .

"Enn Liba on andnud märkimisväärse panuse Tartumaa koolielu ning väärikate haridustraditsioonide edendamisse," kirjutati tema tutvustuses Tartumaa teenetemärgi andmise puhul.


Tallinna linnakool

Tallinna linnakool oli aastal 1873 asutatud vene õppekeelega algkool (aastast 1912 kõrgem algkool). Kooli tegevus kestis 1920. aastani, mil kehtestati Eesti vabariigi avalikkude algkoolide seadus.

1872. aasta 31. mail Venemaa keisri Aleksander II kinnitas Venemaa Riiginõukogu otsuse kreiskoolide reorganiseerimisest linnakoolideks. Linnakoolideks muudeti ka Tallinna ja Tartu vene õppekeelega elementaarkoolid.

1872. aastal kinnitatud Venemaa keisririigi linnakoolide määruse kohaselt tuli saksakeelsed kreiskoolid alates 1874. aastast reorganiseerida linnakoolideks. Uut tüüpi linnakoolid olid 6-aastase kursusega venekeelsed riiklikud poeglaste kõrgema astme algharidusasutused. Linnakooli eesmärgiks oli anda täielikku algharidust kõikidest seisustest lastele vanuses 7–14 eluaastat..

1873. aasta 23. jaanuari Riiginõukogu otsusega muudeti kaks vene õppekeelega elementaarkooli Tallinnas 3-klassiliseks linnakooliks (vene keeles Ревельское 3-классное городское училище), mille asukohaks sai Pikk tänav 69.


Värska talumuuseum

Värska talumuuseum (varem Seto talumuuseum) on setu talurahvakultuuri tutvustav muuseum Värskas. See avati aastal 1998. Alates 2019. aastast on muuseum Setomaa Muuseumide koosseisus.

Muuseumis eksponeeritakse muu hulgas 19. sajandi lõpu ja 20. sajandi taluarhitektuuri, vanu tööriistu, käsitööd.

Muuseum korraldab mitmeid setude kultuuri tutvustavaid üritusi, näiteks setu pitsipäevad, folklooriõhtud, setu toitude valmistamine.


Setu Leelopäevad

Setu Leelopäevad on aastast 1977 toimuv setu kultuuri tutvustav ja edendav rahvusvaheline folkloorifestival.

Leelopäevi viivad läbi Värska kultuurimaja, Värska talumuuseum ja kohalik omavalitsus.

Aastal 2009 kandis UNESCO setude leelo vaimse kultuuripärandi nimistusse.


Välis-Eesti Ühing

Aastal 1933 sai VEÜst kõikide väliseestlaste organisatsioonide keskorganisatsioon.

Ühing andis välja ajakirja Välis-Eesti.